cyanic-selkie/wikianc huggingface dataset:
平壤市
沿革
武王伐紂，功成，改封箕子於朝鮮地，始置都，今平壤東南. 漢武帝元封四年，滅衛滿朝鮮，置漢四郡於今北朝鮮地，以朝鮮縣隸樂浪郡，為郡治也，即今平壤. 漢末公孫康割據遼東，析樂浪南境荒地為帶方郡，另置帶方縣. 由是平壤內外分二郡.
及五胡亂華，衣冠南渡，晉懷帝建興元年，遼東張統據樂浪、帶方二郡，與高句麗王乙弗利相攻，連年不解. 樂浪王遵說統帥其民千餘家歸廆，廆為之置樂浪郡，以統為太守，遵參軍事. 中華遂失二郡於高句麗、百濟. 以降百餘年，樂浪地幾易手於二國間，無常主. 及隋煬帝，欲征高麗，不勝. 至唐，唐太宗征高麗，滅之，置安東都護府，平壤隸屬之.
高麗太祖天授元年，建都松京，以平壤為西京. 宋咸淳五年，高麗西京都統領崔坦、李延齡等以高麗北部五十城降元，遂失西京，元置東平府轄之. 逮李氏建國，置平安道，以平壤為道治，奉大明為宗主國. 宣祖大王末，日本太政大臣豐臣秀吉等帥兵伐朝鮮. 清季，日本再據朝鮮，析平安道為南北二道，以平壤為平安南道道治. 及北朝鮮立國，升為直轄市，以為行在所，實為都城.
汝唫
《汝唫》，法國影戲也. 二零零三年映.
洛坤山脈
洛坤山脈（泰文：เทือกเขานครศรีธรรมราช，亦名班他山脈，เทือกเขาบรรทัด），處南泰國，極北起泰國灣，鄰閣帕岸島、蘇梅島，極南抵安達曼海，近綠龜群島. 平行於普吉山脈，相去百餘公里.
蓋其貫故洛坤王國（Nakhon Si Thammarat kingdom），因名. 至黃山，高海拔一千八百三十五米.
祖沖之
祖冲之，字文遠，范陽薊人也，元嘉六年生. 少稽古，有機思. 宋孝武使直華林學省，賜宅宇車服. 解褐南徐州迎從事，公府參軍. 宋元嘉中用何承天所制曆，比古十一家為密，冲之比為尚疏，乃更造新法. 上表，願頒宣群司，賜垂詳究. 事奏. 孝武令朝士善曆者難之，不能屈. 會帝崩，不施行. 出為婁縣令，謁者僕射. 永明中，文惠太子東宮，見冲之曆法，啓世祖施行，文惠尋薨，事又寢. 轉長水校尉. 建武中，明帝使冲之巡行四方，興造大業，可以利百姓者，會連有事，事竟不行. 冲之解鍾律. 以諸葛亮有木牛流馬，乃造一器，不因風水，施機自運，不勞人力；又造千里船，於新亭江試之，日行百餘里. 又特善算. 永元二年，冲之卒. 年七十二. 著《易》、《老》、《莊》義，釋《論語》、《孝經》，注《九章》，造《綴術》數十篇. 子暅之承其遺業.
據
分類:南朝列傳 分類:疇人 分類:范陽祖氏
自由烏國萬歲
自由烏國萬歲者，烏民歌也.
詞
Як у Цареграді, славних козаченьків, Вражі бусурмани, вішали на гак. Глянувши востаннє на цей світ біленький, У смертну годину козак мовив так:
火柴
火柴者，火具也. 木身易燃. 端置火藥，曰藥頭. 摩揩而生火，蓋氧化還原反應也.
自由烏國萬歲
詞
Хай живе, живе вільна Україна. Хай живуть, живуть вічно козаки. Хай цвіте, хай цвіте червона калина. Нехай згинуть воріженьки на вічні віки.
火柴
南北朝時，合硫磺于木棍，初成之. 及至五代，陶穀《清異錄》曰：「智者以松木條浸染硫磺，貯以備用. 近火即燃，焰如榖穗. 時稱『引光奴』，後又稱『火寸條』」. 復越千年，中國無之善耳. 然近世泰西格致疆甚，合黃磷、硫磺、氯化鉀諸物，成當世火柴. 清末民初，始入中國，初稱洋火、番火，今概名火柴耳.
自由烏國萬歲
詞
Як вороги кляті нас на кіл сажали, Як живцем палили, у смолі пекли, Козаки у ката життя не благали Про долю країни думи їх були.
唐文若下：
據
https://lyricstranslate.com/en/%D1%85%D0%B0%D0%B9-%D0%B6%D0%B8%D0%B2%D0%B5-%D0%B6%D0%B8%D0%B2%D0%B5-%D0%B2%D1%96%D0%BB%D1%8C%D0%BD%D0%B0-%D1%83%D0%BA%D1%80%D0%B0%D1%97%D0%BD%D0%B0-may-she-live-may-she-live-free-ukraine.html
游殷
漢羽林中郎將游殷字幼齊，漢末馮翊頻陽人也.
時殷為功曹，張既為兒童，殷察異之，引既過家，既敬諾. 殷先歸，敕家具設賓饌. 及既至，殷妻笑曰：「君其悖乎！張德容童昏小兒，何異客哉！」殷曰：「卿勿怪，乃方伯之器也. 」殷遂與既論霸王之略. 饗訖，以子楚託之；既謙不受，殷固託之，既以殷邦之宿望，難違其旨，乃許之.
殷死月餘，軫得疾患，自說但言「伏罪，伏罪，游功曹將鬼來」. 於是遂死. 於時關中稱曰：「生有知人之明，死有貴神之靈. 」
據
分類:漢列傳
四通打字機
四通打字機者，四通公司所售之打字機也. 是機代活字以電，甚益於漢字之發展.
蓋是機前，無打字機之可以電腦選字者，育打字員所費甚多. 故是機上市後，以其選字之易，利豐甚矣.
然後電腦之發展甚疾，又遇公司之失策，是故今是物鮮見，唯其所載之五筆成矣.
炮兵之歌
炮兵之歌者，蘇軍歌也.
詞
По широкой дороге колхозной, По московским большим площадям; Мы проходим лавиною грозной, Мы готовы к боям.
Артиллеристы, точней прицел! Разведчик зорок, наводчик смел; Врагу мы скажем: "Нашей Родины не тронь!, А то откроем сокрушительный огонь!" Врагу мы скажем: "Нашей Родины не тронь!, А то откроем сокрушительный огонь!"
英年早逝
《英年早逝》，日本電影也，平成廿八年六月廿五佈. 長瀨智也、神木隆之介主演.
炮兵之歌
詞
Мы идём средь полей золотистых, И бойцы молодые поют; Песня звонкая артиллеристов, Ты звучи как салют!
英年早逝
分類:平成影戲
炮兵之歌
詞
Для защиты свободы и мира, Есть гранаты, готова шрапнель; Наши пушки и наши мортиры, Бьют без промаха в цель.
Если враг к нам захочет прорваться, Боевая настанет пора; По-геройски за Родину драться, Будут все номера.
Нашим танкам дорогу проложит, Наших пушек огонь боевой; Вражью силу до дна уничтожит, Грозный вал огневой.
唐文若下：
朱高煦
漢王高煦，明成祖第二子. 性兇悍. 洪武時，召諸王子學於京師. 高煦不肯學，言動輕佻，為太祖所惡. 及太祖崩，成祖遣仁宗及高煦入臨京師. 舅徐輝祖以其無賴，密戒之. 不聽，盜輝祖善馬，徑渡江馳歸. 途中輒殺民吏，至涿州，又擊殺驛丞，於是朝臣舉以責燕. 成祖起兵，仁宗居守，高煦從，嘗為軍鋒. 白溝河之戰，成祖幾為瞿能所及，高煦帥精騎數千，直前決戰，斬能父子於陣. 及成祖東昌之敗，張玉戰死，成祖只身走，適高煦引師至，擊退南軍. 徐輝祖敗燕兵於浦子口，高煦引蕃騎來. 成祖大喜，曰：「吾力疲矣，兒當鼓勇再戰. 」高煦麾蕃騎力戰，南軍遂卻. 成祖屢瀕於危而轉敗為功者，高煦力為多. 成祖以為類己，高煦亦以此自負，恃功驕恣，多不法.
成祖即位，命將兵往開平備邊. 時議建儲，淇國公丘福、駙馬王寧善高煦，時時稱高煦功高，幾奪嫡. 成祖卒以元子仁賢，且太祖所立，而高煦又多過失，不果. 永樂二年，仁宗立為太子，封高煦漢王，國雲南. 高煦曰：「我何罪！斥萬里. 」不肯行. 從成祖巡北京，力請並其子歸南京. 成祖不得已，聽之. 請得天策衛為護衛，輒以唐太宗自比. 己，復乘間請益兩護衛，所為益恣. 成祖嘗命同仁宗謁孝陵. 仁宗體肥重，且足疾，兩中使掖之行，恒失足. 高煦從後言曰：「前人蹉跌，後人知警. 」時宣宗為皇太孫，在後應聲曰：「更有後人知警也. 」高煦回顧失色. 高煦長七尺余，輕趫善騎射，兩腋若龍鱗者數片. 既負其雄武，又每從北征，在成祖左右，時媒孽東宮事，譖解縉至死，黃淮等皆繫獄.
十三年五月改封青州，又不欲行. 成祖始疑之，賜敕曰：「既受藩封，豈可常居京邸！前以雲南遠憚行，今封青州，又托故欲留侍，前後殆非實意，茲命更不可辭. 」然高煦遷延自如. 私選各衛健士，又募兵三千人，不隸籍兵部，縱使劫掠. 兵馬指揮徐野驢擒治之. 高煦怒，手鐵瓜撾殺野驢，眾莫敢言. 遂僭用乘輿器物. 成祖聞之怒. 十四年十月還南京，盡得其不法數十事，切責之，褫冠服，囚系西華門內，將廢為庶人. 仁宗涕泣力救，乃削兩護衛，誅其左右狎匿諸人. 明年三月徙封樂安州，趣即日行. 高煦至樂安，怨望，異謀益急. 仁宗數以書戒，不悛.
成祖北征晏駕. 高煦子瞻圻在北京，覘朝廷事馳報，一晝夜六七行. 高煦亦日遣人潛伺京師，幸有變. 仁宗知之，顧益厚遇. 遺書召至，增歲祿，賜賚萬計，仍命歸藩. 封其長子為世子，余皆郡王. 先是，瞻圻怨父殺其母，屢發父過惡. 成祖曰：「爾父子何忍也！」至是高煦入朝，悉上瞻圻前後覘報中朝事. 仁宗召示瞻圻曰：「汝處父子兄弟間，讒構至此，稚子不足誅. 」遣守鳳陽皇陵.
埃迪爾內
埃迪爾內，在土耳其埃迪爾內省埃迪爾內中心區.
朱高煦
未幾，仁宗崩，宣宗自南京奔喪. 高煦謀伏兵邀於路，倉卒不果. 及帝即位，賜高煦及趙王視他府特厚. 高煦日有請，並陳利國安民四事. 帝命有司施行，仍復書謝之. 因語群臣曰：「皇祖嘗諭皇考，謂叔有異志，宜備之. 然皇考待之極厚. 如今所言，果出於誠，則是舊心已革，可不順從. 」凡有求請，皆曲徇其意. 高煦益自肆.
宣德元年八月，遂反. 遣其親信枚青等潛至京師，約舊功臣為內應. 英國公張輔執之以聞. 時高煦已約山東都指揮靳榮等，又散弓刀旂幟於衛所，盡奪傍郡縣畜馬. 立五軍：指揮王斌領前軍，韋達左軍，千戶盛堅右軍，知州朱恒後軍，諸子各監一軍，高煦自將中軍. 世子瞻坦居守，指揮韋弘、韋興，千戶王玉、李智領四哨. 部署已定，偽授王斌、朱恒等太師、都督、尚書等官. 御史李濬以父喪家居，高煦招之，不從，變姓名，間道詣京師上變. 帝猶不忍加兵，遣中官侯泰賜高煦書. 泰至，高煦盛兵見泰，南面坐，大言曰：「永樂中信讒，削我護衛，徙我樂安. 仁宗徒以金帛餌我，我豈能郁郁居此！汝歸報，急縛奸臣夏原吉等來，徐議我所欲. 」泰懼，唯唯而已. 比還，帝問漢王何言，治兵何如，泰皆不敢以實對.
是月，高煦遣百戶陳剛進疏，更為書與公侯大臣，多所指斥. 帝嘆曰：「漢王果反. 」乃議遣陽武侯薛祿將兵往討. 大學士楊榮等勸帝親征. 帝是之. 張輔奏曰：「高煦素懦，願假臣兵二萬，擒獻闕下. 」帝曰：「卿誠足擒賊，顧朕初即位，小人或懷二心，不親行，不足安反側. 」於是車駕發京師，過楊村，馬上顧從臣曰：「度高煦計安出？」或對曰：「必先取濟南為巢窟. 」或對曰：「彼曩不肯離南京，今必引兵南下. 」帝曰：「不然. 濟南雖近，未易攻，聞大軍至，亦不暇攻. 護衛軍家樂安，必內顧，不肯徑趨南京. 高煦外誇詐，內實怯，臨事狐疑不能斷. 今敢反者，輕朕年少新立，眾心未附，不能親征耳. 今聞朕行，已膽落，敢出戰乎？至即擒矣. 」高煦初聞祿等將兵，攘臂大喜，以為易與. 及聞親征，始懼. 時有從樂安來歸者，帝厚賞之，令還諭其眾. 仍遺書高煦曰：「張敖失國，始於貫高；淮南被誅，成於伍被. 今六師壓境，王即出倡謀者，朕與王除過，恩禮如初. 不然，一戰成擒，或以王為奇貨，縛以來獻，悔無及矣. 」前鋒至樂安，高煦約詰旦出戰. 帝令大軍蓐食兼行，駐蹕樂安城北，壁其四門. 賊乘城守，王師發神機銃箭，聲震如雷. 諸將請即攻城. 帝不許. 再敕諭高煦，皆不答. 城中人多欲執獻高煦者，高煦大懼. 乃密遣人詣行幄，願假今夕訣妻子，即出歸罪. 帝許之. 是夜，高煦盡焚兵器及通逆謀書. 明日，帝移蹕樂安城南. 高煦將出城，王斌等力止曰：「寧一戰死，無為人擒. 」高煦紿斌等復入宮，遂潛從間道出見帝. 群臣請正典刑. 不允. 以劾章示之，高煦頓首言：「臣罪萬萬死，惟陛下命. 」帝令高煦為書召諸子，余黨悉就擒. 赦城中罪，脅從者不問. 命薛祿及尚書張本鎮撫樂安，改曰武定州，遂班師. 廢高煦父子為庶人，築室西安門內錮之. 王斌等皆伏誅，惟長史李默以嘗諫免死，謫口北為民. 天津、青州、滄州、山西諸都督指揮約舉城應者，事覺相繼誅，凡六百四十余人，其故縱與藏匿坐死戍邊者一千五百余人，編邊氓者七百二十人. 帝制《東征記》以示群臣. 高煦及諸子相繼皆死.
分類:明列傳
攀牙灣
攀牙灣，泰王國安達曼海東北隅之蔽灣也，方四百公里. 普吉府、攀牙府、甲米府濱之側.
馬拉機槍
馬拉機槍者，蘇軍歌也.
詞
Ты лети с дороги, птица, Зверь, с дороги уходи! Видишь, облако клубится, Кони мчатся впереди! И с налёта, с поворота, По цепи врагов густой; Застрочит из пулемета, Пулемётчик молодой.
Эх, тачанка-ростовчанка, Наша гордость и краса, Конармейская тачанка, Все четыре колеса! Эх, тачанка-ростовчанка, Наша гордость и краса, Конармейская тачанка, Все четыре колеса!
Эх, за Волгой и за Доном, Мчался степью золотой; Загорелый, запылённый, Пулемётчик молодой. И неслась неудержимо, С гривой рыжего коня; Грива ветра, грива дыма, Грива бури и огня.
Эх, тачанка-киевлянка, Наша гордость и краса, Комсомольская тачанка, Все четыре колеса! Эх, тачанка-киевлянка, Наша гордость и краса, Комсомольская тачанка, Все четыре колеса!
По земле грохочут танки, Самолёты петли вьют, О будённовской тачанке В небе летчики поют. И врагу поныне снится Дождь свинцовый и густой Боевая колесница, Пулемётчик молодой.
Эх, тачанка-полтавчанка, Наша гордость и краса, Пулемётная тачанка, Все четыре колеса! Эх, тачанка-полтавчанка, Наша гордость и краса, Пулемётная тачанка, Все четыре колеса!
唐文若下：
白毆數
白毆数（Biot number，Bi）熱傳學之無因次量也，名出法蘭西物理學家朗巴蒂斯特·白毆. 熱傳中，白毆數即物內熱傳阻與物面熱對流阻之比，定物溫同一性，值高則外流善於內傳如熾石入水，值低則內傳善於外流如熱鋼置空，式書：
零零七島
零零七島，泰南攀牙灣之島也，今為國立公園. 一九七四年，攝電影者取景焉，曰《零零七之金槍人》. 眾遂奇之，因名於世.
張飛
漢西鄉桓侯張飛字益德，涿郡人也，少與關羽俱事劉備. 羽年長數歲，飛兄事之.
備從曹操破呂布，隨還許，操拜飛為中郎將. 備背操依袁紹、劉表. 表卒，操入荊州，備奔江南. 操追之一日一夜，及於當陽之長阪. 備聞操卒至，棄妻子走，使飛將二十騎拒後. 飛據水斷橋，瞋目橫矛曰︰「身是張益德也，可來共決死. 」敵皆無敢近者，故遂得免.
備既定江南，以飛為宜都太守、征虜將軍，封新亭侯，後轉在南郡. 備入益州，還攻劉璋，飛與諸葛亮等泝流而上，分定郡縣. 至江州，破璋將巴郡太守嚴顏，釋之，引為賓客. 操破張魯，留夏侯淵、張郃守漢川. 郃別督諸軍下巴西，與飛相拒五十餘日. 飛率精卒萬餘人，從他道邀郃軍交戰，遂破郃，巴土獲安. 備為漢中王，拜飛為右將軍，假節. 章武元年，遷車騎將軍，領司隸校尉，進封西鄉侯. 備伐吳，飛當率兵萬人，自閬中會江州. 臨發，其帳下將張達、范彊殺飛，奔孫權. 備追諡飛曰桓侯.
飛嘗就劉巴宿，巴不與語，飛遂忿恚. 諸葛亮謂巴曰：「張飛雖實武人，敬慕足下. 主公今方收合文武，以定大事；足下雖天素高亮，宜少降意也. 」巴曰：「大丈夫處世，當交四海英雄，如何與兵子共語乎？」
長子苞，早夭. 次子紹嗣，官至侍中、尚書僕射. 苞子遵為尚書，隨諸葛瞻於綿竹，與鄧艾戰，死.
陳壽曰︰「關羽、張飛皆稱萬人之敵，為世虎臣. 羽報效曹公，飛義釋嚴顏，並有國士之風. 然羽剛而自矜，飛暴而無恩，以短取敗，理數之常也. 」
《季漢輔臣贊》曰︰「關、張赳赳，出身匡世，扶翼攜上，雄壯虎烈. 藩屏左右，翻飛電發，濟于艱難，贊主洪業，侔跡韓、耿，齊聲雙德. 交待無禮，並致姦慝，悼惟輕慮，隕身匡國. 」
韓浩
韓浩字元嗣，漢|漢末河內人也. 及沛國史渙與浩俱以忠勇顯，皆掌禁兵，封列侯.
漢末亂，縣近山藪，多寇，浩聚徒眾爲縣籓衛. 太守王匡以爲從事，將兵拒董卓於盟津. 而卓執浩舅河陰令杜陽，使招浩，浩不從. 袁术聞而壯之，以爲騎都尉. 夏侯惇聞浩名，請與相見，大奇之，使領兵從征伐. 時大議損益，浩以爲當急田. 曹操善之，遷護軍.
又呂布襲兗州，遣將偽降，共執持惇，責以寶貨，惇軍中震恐. 浩勒兵屯惇營門，召軍吏諸將，皆案甲當部不得動，諸營乃定. 遂詣惇所，叱持質者 ，因涕泣謂惇曰：「當奈國法何！」促召兵擊持質者. 持質者惶遽叩头，言：「我但欲乞資用去耳！」浩數責，皆斬之. 操聞之，謂曰：「卿此可爲萬世法. 」乃著令，自今已後有持質者，皆當并擊，勿顧質. 由是劫質者遂絕.
後曹操欲討柳城，領軍史渙以爲道遠深入，非完計也，欲與浩共諫. 浩曰：「今兵勢彊盛，威加四海，戰勝攻取，無不如志，不以此時遂除天下之患，將爲後憂. 且公神武，舉無遺策，吾與君爲中軍主，不宜沮眾. 」遂從破柳城，改其官爲中護軍，置長史、司馬. 從討張魯，魯降. 議者以浩智略足以綏邊，欲留使都督諸軍，鎮漢中. 操曰：「吾安可以無護軍？」乃與俱還. 其見親任如此. 及薨，操愍惜之.
浩無子，以養子榮嗣.
據
分類:曹魏列傳
祖逖
祖逖字士稚，晉范陽遒人也，晉武帝泰始二年生. 世吏二千石，為北州舊姓. 父武，上谷太守.
逖輕財好俠，慷慨有節尚. 僑居陽平. 與劉琨俱為司州主簿. 辟齊王冏大司馬掾，累遷太子中舍人. 以京師亂，避地淮泗，元帝用為徐州刺史.
逖以社稷傾覆，常懷振復之志，說帝北伐. 帝以逖為奮威將軍、豫州刺史. 渡江中流擊楫而誓曰︰「祖逖不能清中原而復濟者，有如大江. 」辭色壯烈，眾皆慨歎. 屯於江陰，起冶鑄兵器，得二千餘人而後進. 陳川遣將掠豫州諸郡，逖邀擊於谷水，盡獲所掠. 川大懼，遂以眾附石勒. 逖率眾伐川，石季龍領兵救川，逖設奇以擊之，季龍大敗，逖鎮雍丘，數遣軍要截石勒，勒屯戍漸蹙. 遣精騎萬人距逖，復為逖所破，勒鎮戍歸附者甚多. 石勒不敢窺兵河南，使成皋縣修逖母墓，因與逖書，求通使交市. 逖不報書，而聽互市，收利十倍，於是公私豐贍，士馬日滋，會朝廷將遣戴若思為都督，逖以若思，雖有才望，無弘致遠識，意甚怏怏. 且聞王敦與劉隗等構隙，慮有內難，大功不遂. 感激發病，卒，時為元帝太興四年.
據
分類:晉列傳 分類:范陽祖氏
氐
氐者，西夷之別種，號曰白馬. 三代之際，蓋自有君長，而世一朝見，故《詩》稱「自彼氐、羌，莫敢不來王」也. 秦、漢以來，世居岐、隴以南，漢川以西，自立豪帥. 漢武帝遣中郎將郭昌、衛廣滅之，以其地為武都郡. 自汧、渭抵于巴、蜀，種類實繁，或謂之白氏，或謂之故氐，各有侯王，受中國封拜.
漢建安中，有楊騰者，為部落大帥. 騰勇健多計略，始徙居仇池，方百頃，因以為號. 四面鬥絕，高七里餘，蟠道三十六回，其上有豐水泉，煮土成鹽. 騰後有名千萬者，魏拜為百頃氐王.
千萬孫名飛龍，漸強盛，晉武帝假平西將軍. 無子，養外甥令狐茂搜為子. 惠帝元康中，茂搜自號輔國將軍、右賢王，群氐推以為王. 關中人士流移者，多依之. 湣帝以為驃騎將軍、左賢王. 茂搜死，子難敵統位，與弟堅頭分部曲. 難敵自號左賢王，屯下辨；堅頭號右賢王，屯河池. 難敵死，子毅立. 自號使持節、龍驤將軍、左賢王、下辨公；以堅頭子盤為使持節、冠軍將軍、右賢王、河池公. 臣晉，晉以毅為征南將軍.
三年，毅族兄初襲殺毅，並有其眾，自立為仇池公. 臣于石季龍，後稱蕃于晉. 永和十年，改初為天水公. 十一年，毅小弟宋奴使姑子梁三王因侍直手刃殺初，初子國率左右誅三王及宋奴，復自立為仇池公. 桓溫表國為秦州刺史，國子安為武都太守.
十二年，國從叔俊復殺國自立. 國子安叛苻生，殺俊，復稱蕃于晉. 死，子世自立為仇池公. 晉太和三年，以世為秦州刺史，弟統為武都太守. 世死，統廢世子纂自立. 統一名德. 纂聚黨襲殺統，自立為仇池公，遣使詣簡文帝. 以纂為秦州刺史. 晉咸安元年，苻堅遣楊安伐纂，克之，徙其人於關中，空百頃於地.
宋奴之死，二子佛奴、佛狗逃奔苻堅，堅以女妻佛奴子定，拜為尚書、領軍. 苻堅之敗，關右擾亂，定盡力於堅. 堅死，乃率眾奔隴右，徙居曆城，去仇池百二十里，置食儲於百頃. 招夷夏得千餘家，自稱龍驤將軍、仇池公，稱蕃于晉. 孝武即以其自號假之，後以為秦州刺史. 登國四年，遂有秦州之地，號隴西王. 後為乞佛乾歸所殺，無子.
玄字黃眉，號征西大將軍、開府儀同三司、秦州刺史、武都王. 雖蕃于宋，仍奉晉義熙之號. 後始用宋元嘉正朔. 初，盛謂玄曰：「吾年已老，當終為晉臣，汝善事宋帝. 」故玄奉焉. 玄善於待士，為流舊所懷. 始光四年，太武遣大鴻臚公孫軌拜玄為征南大將軍、督梁州刺史、南秦王. 玄上表請比內蕃，許之. 玄死，私諡孝昭王. 子保宗統位.
初，玄臨終謂弟難當曰：「今境候未甯，方須撫慰，保宗沖昧，吾授卿國事，其無墜先勳. 」難當固辭，請立保宗以輔之. 保宗既立，難當妻姚氏謂難當曰：「國險，宜立長君，反事孺子，非久計. 」難當從之，廢保宗而自立，稱蕃于宋. 難當拜保宗為鎮南將軍，鎮石昌；以次子順為鎮東將軍、秦州刺史，守上邽. 保宗謀襲難當，事泄，被系. 先是，四方流人以仇池豐實，多往依附. 流人有許穆之、郝惔之二人投難當，並改姓為司馬，穆之自雲名飛龍，惔之自雲名康之，雲是晉室近戚. 康之尋為人所殺. 時宋梁州刺史甄法護刑政不理，宋文帝遣刺史蕭思話代任. 難當以思話未至，遣將舉兵襲梁州，破白馬，遂有漢中之地. 尋而思話使其司馬蕭承之先驅進討，所向克捷，遂平梁州. 因又附宋. 難當後釋保宗，遣鎮董亭. 保宗與兄保顯歸京師，太武拜保宗征南大將軍、秦州牧、武都王，尚公主；保顯為鎮西將軍、晉壽公. 後遣大鴻臚崔頤拜難當為征南大將軍、儀同三司、領護西羌校尉、秦梁二州牧、南秦王.
難當後自立為大秦王，號年曰建義，立妻為王后，世子為太子，置百官具擬天朝. 然猶貢獻于宋不絕. 尋而其國大旱，多災異，降大秦王復為武都王. 太延初，難當立鎮上邽. 太武遣車騎大將軍、樂平王丕等督河西、高平諸軍取上邽，又詔喻難當，奉詔攝守. 尋而傾國南寇，規有蜀土，襲宋益州，攻涪城，又伐巴西，獲雍州流人七千餘家，還于仇池. 宋文帝怒，遣將裴方明等伐之. 難當為方明所敗，棄仇池，與千餘騎奔上邽. 太武遣中山王辰迎之赴行宮. 方明既克仇池，以保宗弟保熾守之，河間公齊擊走之.
先是，詔保宗鎮上邽，又詔鎮駱穀，復其本國. 保宗弟文德先逃氐中，乃說保宗令叛. 事泄，齊執保宗送京師，詔難當殺之. 氐、羌立文德，屯于濁水. 文德自號征西將軍、秦河梁三州牧、仇池公，求援于宋，封文德為武都王，遣偏將房亮之等助之. 齊逆擊，禽亮之. 文德奔守葭蘆，武都、陰平氐多歸之. 詔淮陽公皮豹子等率諸軍討文德，走漢中，收其妻子、僚屬、資糧. 及保宗妻公主送京師，賜死. 初，公主勸保宗反，人問曰：「背父母之邦若何？」公主曰：「禮，婦人外成，因夫而榮. 事立，據守一方，我亦一國之母，豈比小縣之主？」以此得罪.
文德後自漢中入統汧、隴，遂有陰平、武興之地. 後為宋荊州刺史劉義宣所殺.
保宗之執也，子元和奔宋，以為武都、白水太守. 元和據城歸順，文成嘉之，拜征南大將軍、武都王，內徙京師.
元和從叔僧嗣復自稱武都王于葭蘆. 僧嗣死，從弟文度自立為武興王，遣使歸順. 獻文授文度武興鎮將，既而復叛. 孝文初，征西將軍皮歡喜攻葭蘆破之，斬文度首.
文度弟弘，小名鼠，名犯獻文廟諱，以小名稱. 鼠自為武興王，遣使奉表謝罪，貢其方物，孝文納之. 鼠遣子狗奴入侍，拜鼠都督、南秦州刺史、征西將軍、西戎校尉、武都王. 鼠死，從子後起統位，孝文復以鼠爵授之. 鼠子集始為白水太守. 後起死，以集始為征西將軍、武都王. 集始復朝于京師，拜都督、南秦州刺史、安南大將軍、領護南蠻校尉、漢中郡侯、武興王，賜以車旗、戎馬、錦彩、繒纊. 尋還武興，進號鎮南將軍，加督寧、湘五州諸軍事. 後仇池鎮將楊靈珍襲破武興，集始遂入齊. 景明初，集始來降，還授爵位，歸守武興. 死，子紹先立，拜都督、南秦州刺史、征虜將軍、漢中郡公、武興王，贈集始車騎大將軍、開府儀同三司、諡安王.
紹先年幼，委事二叔集起、集義. 夏侯道遷以漢中歸順也，梁白馬戍主尹天保率眾圍之. 道遷求援於集起、集義，二人貪保邊蕃，不欲救之. 唯集始弟集朗心願立功. 率眾破天保，全漢川，朗之力也. 集義見梁、益既定，恐武興不得久為外籓，遂扇動諸氐，推紹先僭稱大號，集起、集義並稱王，外引梁為援. 安西將軍邢巒遣建武將軍傅豎眼攻武興克之，執紹先，送于京師，遂滅其國，以為武興鎮，復改鎮為東益州.
前後鎮將唐法樂、刺史杜纂、邢豹以威惠失衷，氐豪仇石柱等相率反叛，朝廷以西南為憂. 正光中，詔魏子建為刺史，以恩信招撫，風化大行，遠近款附，如內地焉. 後唐永代子建為州，未幾，氐人悉反. 永棄城東走，自此復為氐地.
魏末，天下亂，紹先奔還武興，復自立為王. 周文定秦、隴，紹先稱籓，送妻子為質. 大統元年，紹先請其女妻，周文奏魏帝許之. 紹先死，子辟邪立.
四年，南岐州氐苻壽反，攻陷武都，自號太白王，詔大都督侯莫陳順與渭州刺史長孫澄討降之. 九年，清水氐酋李鼠仁據地作亂，氐帥梁道顯叛，攻南由，周文遣典簽趙昶慰諭之，鼠仁等相繼歸附. 十一年，于武興置東益州，以辟邪為刺史. 十五年，安夷氐復叛. 趙昶時為郡守，收首逆者二十餘人斬之，乃定. 於是以昶行南秦州事. 氐帥蓋鬧等作亂，鬧據北穀，其黨西結宕昌羌獠甘，共推蓋鬧為主. 昶分道遣使，宣示禍福，然後出兵討之. 擒蓋鬧，散其餘黨. 興州叛氐復侵逼南岐州，刺史叱羅協遣使告急，昶赴救，又大破之. 先是，氐酋楊法深據陰平自稱王，亦盛之苗裔也. 魏孝昌中，舉眾內附，自是職貢不絕. 廢帝元年，以深為黎州刺史. 二年，楊辟邪據州反，群氐復與同逆. 詔叱羅協與趙昶討平之. 周文乃以大將軍宇文貴為大都督、興州刺史. 貴威名先著，群氐頗畏服之. 來歲，楊法深從尉遲迥平蜀，軍回，法深尋與其宗人楊崇集、楊陳侳各擁其眾，遞相攻討. 趙昶時督成、武、沙三州諸軍事，遣使和解之. 法深等從命，乃分其部落，更置州郡以處之.
及王謙舉兵，沙州氐帥開府楊永安又據州應謙，大將軍達奚儒討平之.
分類:十六國志
關羽
漢壽壯繆侯關羽，字雲長，本字長生，河東解人也.
初亡命奔涿郡. 劉玄德於鄉里合徒眾，而羽與張飛為之禦侮.
從備就劉表. 表卒，操定荊州，備自樊將南渡江，別遣羽乘船數百艘會江陵. 操追至當陽長阪，備斜趨漢津，適與羽船相值，共至夏口. 孫權遣兵佐備拒操，操引軍退歸.
備收江南諸郡，乃封拜元勛，以羽為襄陽太守、盪寇將軍，駐江北. 備西定益州，拜羽都督荊州事. 羽聞馬超來降，舊非故人，羽書與諸葛亮，問超人才可誰比類. 亮知羽護前，乃答之曰︰「孟起兼資文武，雄烈過人，一世之傑，黥、彭之徒，當與益德並驅爭先，猶未及髯之絕倫逸群也. 」羽美鬚髯，故亮謂之髯. 羽省書大悅，以示賓客.
羽嘗為流矢所中，貫其左臂，後創雖愈，每至陰雨，骨常疼痛，醫曰︰「矢鏃有毒，毒入於骨，當破臂作創，刮骨去毒，然後此患乃除耳. 」羽便伸臂令醫劈之. 時羽適請諸將飲食相對，臂血流離，盈於盤器，而羽割炙引酒，言笑自若.
建安二十四年，備為漢中王，拜羽為前將軍，假節鉞. 是歲，羽率眾攻曹仁於樊. 操遣于禁助仁. 秋，大霖雨，漢水汎溢，禁所督七軍皆沒. 禁降羽，羽又斬將軍龐德. 梁郟、陸渾群盜或遙受羽印號，為之支黨，羽威震華夏. 操議徙許都以避其銳，司馬懿、蔣濟以羽得志，孫權必不願也. 可遣人勸權躡其後，許割江南以封權，則樊圍自解. 操從之. 先是，權遣使為子索羽女，羽罵辱其使，不許婚，權大怒. 又南郡太守麋芳在江陵，將軍士仁屯公安，素皆嫌羽自輕己；羽之出軍，芳、仁供給軍資，不悉相救，羽言還當治之，芳、仁咸懷懼不安. 於是權陰誘芳、仁，芳、仁使人迎權. 而操遣徐晃救曹仁，羽不能克，引軍退還. 權已據江陵，盡擄羽士眾妻子，羽軍遂散. 權遣將逆擊羽，斬羽及子平於臨沮，以諸侯禮葬諸當陽，其墓在當陽縣西五里，曰當陽大王塚，今關陵也. 子興嗣.
章武元年，昭烈東征，祭大王塚，立祠玉泉山. 景耀三年九月諡羽曰壯繆侯.
初，權傳其首於操，操以諸侯禮葬其首於洛陽，其墓亦在洛陽，舊以為即關林. 田福生曰：「關羽葬首處在關莊村，關林者，祀羽處也. 」成都亦有關羽墓，衣冠塚也. 漢以招魂祭祀. 解亦有關帝廟，曰：「此葬關羽魂魄之處也. 」世云羽「頭枕洛陽，身臥當陽，魂歸故里」，一曰歸山西.
引據
分類:漢列傳
鍾離牧
吳都鄉侯鍾離牧，字子幹，漢會稽山陰人，漢魯相鍾離意七世孫也. 吳赤烏五年，從郎中補太子輔義都尉，遷南海太守. 還為丞相長史，轉司直，遷中書令. 建安、鄱陽、新都三郡山民作亂，出牧為監軍使者，討平之. 封秦亭侯，拜越騎校尉.
永安六年，以牧為平魏將軍，領武陵太守. 魏遣郭純試武陵太守，誘致五谿諸夷攻吳. 牧即率所領三千軍，斬惡民懷異心者魁帥百餘人及其支黨凡於余級，純等散，五谿平. 遷公安督、揚武將軍，封都鄉侯，徙濡須督. 復以前將軍假節，領武陵太守. 卒官. 家無餘財，士民思之. 子禕嗣，代領兵.
孔尚任
孔尚任，字聘之、季重，號東塘、岸堂，一號雲亭山人，清山東曲阜縣人，生於順治五年九月十七日，卒於康熙五十七年正月十五日. 孔子六十四代孫. 官國子監博士、戶部主事、員外郎. 著《桃花扇》，有四卷四十二齣.
弱冠及第. 康熙二十三年，康熙南巡，經曲阜，入孔廟而祭孔. 旁舉尚任，尚任得沐皇恩，於天子前講授經學，康熙識之，拔為國子監博士. 二十五年，隨工部侍郎至淮陽，疏黃河之海口，二年間，識明遺民，幸臨揚州參拜史可法塚，至金陵，登燕子磯、遊秦淮河、歷明故宮、拜明孝陵，登棲霞山白雲庵訪道士張瑤星，知明|朱明南明之遺史，此《桃花扇》之稽也.
二十八年，與顧天石合著《小忽雷》. 三十三年，遷戶部主事. 三十八年，升戶部廣東司員外郎，六月，《桃花扇》成，世人為之一轟，有傳抄紙貴之風，康熙重之，常索其本而讀. 與洪昇譽為「南洪北孔」.
三十九年，罷官而退. 四十一年，隱居石門山，五十七年春正月十五日，卒於曲阜家，年七十一.
= 據 =
橡木
橡木在野，其聲簌簌. 其木實，其枝繁，其葉華. 冬而枯，蛛蛾鴞蝠之所藏；夏而榮，百蟲食之.
有蟲幼者，緣葉而餐，啜汁而飲，謂之尺蠖；葉中有蜂，遺卵於花，謂之癭蜂，以受其卵者，其實為癭. 橡之實，栗鼠爭取之，啄木競銜之，備一歲冬. 故橡之為木，百物賴矣. 分類:薔薇亞綱
丙語
考據
分類:編程語言
方國珍
方國珍，黃岩人. 長身黑面，體白如瓠，力逐奔馬. 世以販鹽浮海為業. 元至正八年，有蔡亂頭者，行剽海上，有司發兵捕之. 國珍怨家告其通寇. 國珍殺怨家，遂與兄國璋、弟國瑛、國瑉亡入海，聚眾數千人，劫運艘，梗海道. 行省參政朵兒只班討之，兵敗，為所執，脅使請於朝，授定海尉. 尋叛，寇溫州. 元以孛羅帖木兒為行省左丞，督兵往討，復敗，被執. 乃遣大司農達識帖睦邇招之降. 已而汝、潁兵起，元募舟師守江. 國珍疑懼，復叛. 誘殺台州路達魯花赤泰不華，亡入海. 使人潛至京師，賂諸權貴，仍許降，授徽州路治中. 國珍不聽命，陷台州，焚蘇之太倉. 元復以海道漕運萬戶招之，乃受官. 尋進行省參政，俾以兵攻張士誠. 士誠遣將禦之昆山. 國珍七戰七捷. 會士誠亦降，乃罷兵.
先是，天下承平，國珍兄弟始倡亂海上，有司憚於用兵，一意招撫. 惟都事劉基以國珍首逆，數降數叛，不可赦. 朝議不聽. 國珍既授官，據有慶元、溫、台之地，益強不可制. 國珍之初作亂也，元出空名宣敕數十道募人擊賊. 海濱壯士多應募立功. 所司邀重賄，不輒與，有一家數人死事卒不得官者. 而國珍之徒，一再招諭，皆至大官. 由是民慕為盜，從國珍者益眾. 元既失江、淮，資國珍舟以通海運，重以官爵羈縻之，而無以難也. 有張子善者，好縱橫術，說國珍以師溯江窺江東，北略青、徐、遼海. 國珍曰：「吾始志不及此. 」謝之去.
太祖已取婺州，使主簿蔡元剛使慶元. 國珍謀於其下曰：「江左號令嚴明，恐不能與抗. 況為我敵者，西有吳，南有閩. 莫若姑示順從，藉為聲援以觀變. 」眾以為然. 於是遣使奉書進黃金五十斤，白金百斤，文綺百匹. 太祖復遣鎮撫孫養浩報之. 國珍請以溫、台、慶元三郡獻，且遣次子關為質. 太祖卻其質，厚賜而遣之；復使博士夏煜往，拜國珍福建行省平章事，弟國瑛參知政事，國瑉樞密分院僉事. 國珍名獻三郡，實陰持兩端. 煜既至，乃詐稱疾，自言老不任職，惟受平章印誥而已. 太祖察其情，以書諭曰：「吾始以汝豪傑識時務，故命汝專制一方. 汝顧中懷叵測，欲覘我虛實則遣侍子，欲卻我官爵則稱老病. 夫智者轉敗為功，賢者因禍成福，汝審圖之. 」是時國珍歲歲治海舟，為元氵曹張士誠粟十余萬石于京師，元累進國珍官至江浙行省左丞相衢國公，分省慶元. 國珍受之如故，特以甘言謝太祖，絕無內附意. 及得所諭書，竟不省. 太祖復以書諭曰：「福基於至誠，禍生於反覆，隗囂、公孫述故轍可鑒. 大軍一出，不可虛辭解也. 」國珍詐窮，復陽為惶懼謝罪，以金寶飾鞍馬獻. 太祖復卻之.
吳元年克杭州. 國珍據境自如，遣間諜假貢獻名覘勝負，又數通好於擴廓帖木兒及陳友定，圖為掎角. 太祖聞之怒，貽書數其十二罪，復責軍糧二十萬石. 國珍集眾議，郎中張本仁、左丞劉庸等皆言不可從. 有丘楠者，獨爭曰：「彼所言均非公福也. 惟智可以決事，惟信可以守國，惟直可以用兵. 公經營浙東十餘年矣，遷延猶豫，計不早定，不可謂智. 既許之降，抑又倍焉，不可謂信. 彼之征師，則有詞矣，我實負彼，不可謂直. 幸而扶服請命，庶幾可視錢俶乎？」國珍不聽，惟日夜運珍寶，治舟楫，為航海計.
九月，太祖已破平江，命參政硃亮祖攻台州，國瑛迎戰敗走. 進克溫州. 征南將軍湯和以大軍長驅抵慶元. 國珍帥所部遁入海. 追敗之盤嶼，其部將相次降. 和數令人示以順逆，國珍乃遣子關奉表乞降曰：「臣聞天無所不覆，地無所不載. 王者體天法地，於人無所不容. 臣荷主上覆載之德舊矣，不敢自絕於天地，故一陳愚衷. 臣本庸才，遭時多故，起身海島，非有父兄相藉之力，又非有帝制自為之心. 方主上霆擊電掣，至於婺州，臣愚即遣子入侍，固已知主上有今日矣，將以依日月之末光，望雨露之餘潤. 而主上推誠布公，俾守鄉郡，如故吳越事. 臣遵奉條約，不敢妄生節目. 子姓不戒，潛構釁端，猥勞問罪之師，私心戰兢，用是俾守者出迎. 然而未免浮海，何也？孝子之於親，小杖則受，大杖則走，臣之情事適與此類. 即欲面縛待罪闕廷，復恐嬰斧鉞之誅，使天下後世不知臣得罪之深，將謂主上不能容臣，豈不累天地大德哉. 」蓋幕下士詹鼎詞也.
太祖覽而憐之，賜書曰：「汝違吾諭，不即斂手歸命，次且海外，負恩實多. 今者窮蹙無聊，情詞哀懇，吾當以汝此誠為誠，不以前過為過，汝勿自疑. 」遂促國珍入朝，面讓之曰：「若來得毋晚乎！」國珍頓首謝. 授廣西行省左丞，食祿不之官. 數歲，卒于京師.
鱷
鱷魚，獸也，屬爬行類. 伏於大澤，飲濁水，吐腥臭，欺百物，雖虎蛇亦慎近之. 然方其幼弱，破卵而出遊，長不盈尺. 有魚適過其窟，見而食之. 或有鸛俯喙於水中，觀其小，銜而吞之也. 幼則困於魚鸛，長則囓牛鹿之頸而噉之，非澤中之猛物哉？
機械能
機械能者，物理之量也，動能勢能之統稱.
分類:物理
陸贄
陸贄，字敬輿，蘇州嘉興人，天寶十三年誕. 十八第進士，中博學宏辭. 調鄭尉，罷歸. 壽州刺史張鎰有重名，贄往見，語三日，奇之，請為忘年交. 既行，餉錢百萬，曰：「請為母夫人一日費. 」贄不納，止受茶一串，曰：「敢不承公之賜？」以書判拔萃補渭南尉.
德宗立，遣黜陟使庾何等十一人行天下. 贄說使者，請以五術省風俗，八計聽吏治，三科登雋義，四賦經財實，六德保罷瘵，五要簡官事. 五術曰：「聽謠誦審 其哀樂，納市賈觀其好惡，訊簿書考其爭訟，覽車服等其儉奢，省作業察其趣舍. 」八計曰：「視戶口豐耗以稽撫字，視墾田贏縮以稽本末，視賦役薄厚以稽廉冒，視案籍煩簡以稽聽斷，視囚系盈虛以稽決滯，視奸盜有無以稽禁禦，視選舉眾寡以稽風化，視學校興廢以稽教導. 」三科曰：「茂異，賢良，幹蠱. 」四賦曰：「閱稼以奠稅，度產以衰征，料丁壯以計庸，占商賈以均利. 」六德曰：「敬老，慈幼，救疾，恤孤，賑貧窮，任失業. 」五要曰：「廢兵之冗食，蠲法之撓人，省官之不急，去物之無用，罷事之非要. 」時皆韙其言. 遷監察禦史.
永貞元年，卒.
參見
新唐書 列傳·卷八十二
分類:唐列傳
紅統群島
紅統群島，在泰國灣，屬泰王國素叻他尼府. 計有島四十二，地方十八公里，合海方百公里. 轄地劃為泰王國國立公園.
周魴
周魴字子魚，漢吳郡陽羨人也.
魴少好學，舉孝廉. 錢唐彭式等蟻聚為寇，孫權以魴為錢唐相. 旬月間，斬式首及其支黨，遷丹陽西部都尉.
黃武中，鄱陽彭綺作亂. 乃以魴為鄱陽太守，與胡綜戮力攻討，遂生擒綺，送詣武昌，加昭義校尉.
孫權慾誘魏大司馬揚州牧曹休中計. 魴乃遣親人送箋七條以誘休，語見此.
魴別密表權，語見此.
事捷軍旋，權大會諸將歡宴，酒酣. 謂魴曰："君下發載義，成孤大事，君之功名，當書之竹帛. "加裨將軍，賜關內侯.
賊帥董嗣劫豫章及臨川. 吾粲、唐咨嘗以三千兵攻守，連月不能拔. 魴遣間諜誘狙殺嗣，嗣弟降於陸遜，由是數郡無復憂惕.
魴在郡十三年卒，賞善罰惡，威恩並行. 有一子處.
周處
及吳亡，入洛，稍遷新平太守. 轉廣漢太守. 以母老罷歸. 尋徵拜散騎常侍. 遷御史中丞，凡所糾劾，不避寵戚. 梁王肜違法，處深文按之. 及氐人齊萬年反，朝臣惡處彊直，乃使隸夏侯駿西征，既而梁王肜為大將軍、都督關中諸軍事. 處知肜必當陷己，乃悲慨即路，志不生還. 時賊屯梁山，有眾七萬，而駿逼處以五千兵擊之，肜復促令速進，而絕其後繼. 處遂力戰而沒. 諡曰孝.
有三子：玘、靖、札. 靖早卒，玘、札並知名.
七夕
七夕，又曰乞巧節、七巧節、七姐誕，相傳七月初七，織女渡河，使鵲為橋，以暫詣牽牛. 故有云織女嫁牽牛也.
眾說
《荊楚歲時記》、李太白詩皆以牽牛為黃姑. 李後主詩又以織女為黃姑. 然以星曆考之，牽牛去織女，隔銀河七十二度. 古詩云︰「盈盈一水間，脈脈不得語. 」又與太白相去不盈尺之說相去甚遠. 又《歲時記》則又以黃姑即河鼓，《爾雅》則以河鼓為牽牛. 又《焦林大斗記》、《晉天文志》、《漢天文志》雖以牽牛織女為名，惟二者所處皆異.
呂岱
吳番禺侯呂岱字定公，漢廣陵海陵人也.
初為郡縣吏，避亂南渡. 孫權統事，岱詣幕府，出守吳丞，又出餘姚長. 後會稽賊為亂，權以岱為督軍校尉，與蔣欽等將兵討之，五縣平定，拜昭信中郎將.
建安二十年，督孫茂等十將從取長沙三郡. 又四縣吏共入山陰城拒岱. 岱攻圍，即降，三郡克定. 權留岱鎮長沙. 又吳碭、袁龍等首尾關羽，復為反亂. 岱平之，斬龍，遷廬陵太守.
延康元年，代步騭為交州刺史. 到州，討破諸賊. 遷安南將軍、假節，封都鄉侯. 後士徽反，岱率兵攻之，斬徽兄弟六人. 徽大將甘醴、桓治等攻岱，岱奮擊大破之，進封番禺侯. 又遣從事南宣國化，扶南、林邑、堂明諸王各遣使奉貢. 權嘉其功，進拜鎮南將軍.
黃龍三年，武陵蠻夷蠢動，岱與太常潘浚共討定之.
嘉禾三年，帝令岱領潘璋士眾，屯陸口，後徙蒲圻.
四年，廬陵、會稽、南海賊等一時並起. 帝復詔岱督劉纂、唐咨等分部討擊，皆降. 帝復詔岱，語見此.
潘浚卒，岱代浚領荊州，與陸遜在武昌. 頃之，廖式作亂. 零陵、蒼梧、鬱林諸郡騷擾，岱自表輒行，星夜兼路. 帝遣使追拜岱交州牧，及遣唐咨等駱驛相繼. 攻討一年破之，斬式並其黨，郡縣悉平，復還武昌.
岱時已八十，然體素精勤，躬親王事. 岱清身奉公，所在可述. 初在交州，歷年不餉家，妻子飢乏. 帝聞之歎息，以讓群臣曰：「呂岱出身萬里，為國勤事，家門內困，而孤不早知. 股肱耳目，其責安在？」於是加賜錢米布絹，歲有常限. 奮威將軍張承與岱書，語見此. 及陸遜卒，諸葛恪代遜，權乃分武昌為兩部，岱督右部，自武昌上至蒲圻，遷上大將軍.
太平元年，年九十六卒，子凱嗣，拜副軍校尉，監兵蒲圻.
王若水
王若水者，滬籍，華夏哲人也，倡馬學人文論. 西元八十年代新啟蒙之先驅，後世公共知識分子之楷模.
劉琨
晉廣武愍侯劉琨字越石，晉中山魏昌人，漢中山靖王勝後也. 祖邁，散騎常侍. 父蕃，清高沖儉，位至光祿大夫.
是時西都不守，元帝制稱江左，琨乃令其甥長史溫嶠勸進，元帝轉琨為侍中. 匹磾奔其兄喪，琨遣世子群送之，而段末波率眾要擊，群為末波所得. 末波厚禮之，密遣使齎群書請琨為內應击匹磾，而為匹磾邏騎所得. 琨不之知. 來見匹磾，遂為匹磾所囚. 次年，王敦密使匹磾除琨. 溫嶠陳情元帝，諡曰愍.
據
分類:晉列傳
資政院
資政院，清宣統庚戌年立於北京象來街，宣統遜位乃止，為中華民國臨時參議院代.
分類:宣統紀事
壯學
壯學者，研壯族之學也. 蓋習其史、地、教、言、政、俗之事.
若夫壯族，居中國西南. 於中華蓋漢族外，無有及者. 布依、岱儂族亦為其近親，口共二千餘萬. 然其史俱數千年，文化獨異，惜無細究之者. 究壯族之學，自民國三十九年始，世謂壯學創於壯族史家黃現璠，此非阿好者之言，乃學林同道中人眾口一詞也. 二十世紀初，夫壯族之究不為專學，其散見於各家之著述者無論已，然其論未立本干，循條發葉. 黃現璠深醒之，嘗謂:「族之存亡在於史，教本其根也. 」繼而歷數载深究撰述之，欲省族人，意構族史，揚族文化，望成學科，遂創壯學，壯族之究始成專學矣. 黄氏為文，詳於史事，長於敘事，擇焉而精，語焉而詳，事必有徵，考證入细，理無臆設. 其論壯族史事文化之詳，見於黄氏之作，曰《廣西僮族簡史》、《壯族通史》. 是故可謂壯族史學之開祖. 則自有此諸書，而後世知壯學為專科之學. 此所以見推宗匠，而為新學科之開山也.
王導
晉始興文獻公王導字茂弘，光祿大夫覽之孫也，咸寧二年生. 父裁，鎮軍司馬.
壯學
若夫壯學者，民族學一支也. 自究壯族史而來，以究壯族文化為本，傳播為用耳. 考史以壯族事實、制度、地理為重，考文以壯族語言、民俗、藝術、宗教為乾，考工以壯族銅鼓為要，考醫以壯族醫藥為宗，而於古之民族起事所關、賢姦之辨及族名遞變，多心得焉.
泰國灣
泰國灣，故稱暹羅灣，泰王國南之海灣也，東南隅通南中國海，泰、柬、越瀕其北，大馬鄰其西. 方三十二萬公里.
王導
導少有風鑒，識量清遠. 年十四，陳留高士張公見而奇之，曰︰「此兒容貌志氣，將相之器也. 」初襲祖爵即丘子. 司空劉寔尋引為東閤祭酒，遷祕書郎、太子舍人、尚書郎，並不行. 後參東海王越軍事.
壯學
顧五十餘年以來，究壯族之學，論述繁多，所究之法遍及人文社會諸學科，若歷史學、若民族學、若考古學、若計學、若生物學、若人類學、若心理學、若醫學、若群學、若哲學、若政治學、若地理學、若語言學等涉之法，皆為其所用，壯學遂成綜合學科，始與藏學，蒙古學並駕齊驅，入於泰西也.
王導
俄而洛京傾覆，中州士女避亂江左者十六七，導勸帝收其賢人君子，與之圖事. 時荊揚晏安，戶口殷實，導為政務在清靜，每勸帝剋己勵節，匡主寧邦. 於是尢見委仗，情好日隆，朝野傾心，號為仲父. 晉國既建，以導為丞相軍諮祭酒. 桓彝初過江，見朝廷微弱，憂懼不樂. 往見導，還，曰︰「向見管夷吾，無復憂矣. 」
于時軍旅不息，學校未修，導上書，以為宜經綸稽古，建明學業，以訓後生. 帝甚納之. 及帝登尊號，百官陪列，命導升御床共坐. 導固辭. 及劉隗用事，導漸見疏遠. 王敦之反也，劉隗勸帝悉誅王氏，導詣臺待罪. 帝以導忠節有素，特還朝服，召見之. 及帝伐敦，假導節，都督諸軍. 敦平，進封始興郡公.
帝崩，與庾亮等同受遺詔，共輔幼主. 導善於因事，雖無日用之益，而歲計有餘. 初，帝幼沖，見導，每拜. 又常與導書手詔，則云惶恐言，中書作詔，則曰敬問，於是以為定制. 自後元正，導入，帝猶為之興焉. 自漢魏以來，群臣不拜山陵. 導以元帝睠同布衣，匪惟君臣而已，每一崇進，皆就拜，不勝哀戚. 由是詔百官拜陵，自導始也. 咸康五年薨，年六十四，諡文獻. 導六子：悅、恬、洽、協、劭、薈.
導工書法，按《書斷》︰「王導行草兼妙，然疏柯迥擢寡葉危陰，雖賢有餘而才不足. 元明二帝並工書，皆推難於茂弘. 」
按《宣和書譜》︰「導善作字，規模前人，初師鍾繇、衛瓘，力學不倦. 至喪亂，狼狽攜鍾繇《宣示帖》，過江則拳拳之志可知也！子恬洽皆以書名，時人方為杜衛焉. 今御府所藏草書二︰《省示帖》，《改朔帖》. 」
動量守恆律
動量守恆律者，物理要論也. 其用系算碰撞也.
其義為：使一閉系統毋外力加之，則其動量常數也. 若觀乎二物之相撞，則. 其中 m_1 為物件一之質，m_2 乃物件二之質， v_1 乃物件一之始速， v_2 乃物件二之始速， v_1' 乃物件一之終速， v_2' 乃物件二之終速.
以 F_1=F_2 之故（見牛頓第三定律），得：
F_1=F_2
(1)=(2)
公孫恭
公孫恭，遼東襄平度子也，兄康逝，子晃、淵等皆小，眾立恭為遼東太守.
曹丕踐阼，遣使即拜恭為車騎將軍、假節，封平郭侯，而恭病陰消為閹人，劣弱不能治國. 太和二年，為淵脅奪位，及燕王淵敗死，為魏太尉司馬懿赦釋.
據
分類:曹魏列傳
岑昏
岑昏，吳末人也，先險諛末帝而得九列，好兴功役，众所患苦. 及張尚坐罪，昏嘗率百餘人叩請，得减死.
天紀四年，晉人屢收吳地. 三月丙寅，殿中親近數百人叩頭請末帝收昏，帝惶憒從之，然帝駱驛追止，已屠之也.
據
分類:孫吳列傳
勞工讀史
勞動讀史者，德人貝托爾特·布莱希特所著之詩也. 首著於一九三五年，其方流亡，越明年，至於蘇，刊之於《Das Wort》.
述
嘗觀其詩，其段有四：
以全者觀，述家立於勞動之位，疑義於史，然疑之解，自蘊於史. 若梓人、匠工、傭僕、勞工、兵士，任要用而居隱位，其名未嘗見諸於史，然有國者之名，咸為所頌. 豈非異哉？
文
七門之底比斯，孰人築邪？
甎墼礫䃮，千鈞之重.
古典所載之諸聖王，其親荷邪？
若言巴比倫，傾蕩飜覆.
孰人毀而再造邪？
利馬之都，金光奪目.
其之匠工，今居何處？
始皇威聖，北築長城.
夜幕低垂，梓人匠工，其宿所何？
大秦昌雄，有類中國，得勝碑隨在.
孰人立之？
大秦之帝，其勝者何？孰為敗寇？
拜占庭者，擅名流徽.
古典所載，大西之國.
將傾之時，溢海浸傭僕.
亞歷山大，風華正茂，力征印度.
凱撒凱旋，大敗高盧.
豈無炊夫乎？
無敵艦隊，方臨沉溺.
西國腓力流涕，別無他者邪？
七年之役，伏烈大勝.
勝者無他邪？
今嘗閱典.
諸輩有偉夫，償代價者何？
史實如此. 疑義甚眾.
上海通軌十六路
分類:上海通軌
老城路
老城路乃美國歌手Lil Nas X 所作. 此曲初籍籍無名，一經問世，乃石破天驚，金曲奪冠，勢不可當，大街小巷歌聲不絕於耳，繞樑三日. 後乃一路大殺四方，曲藝獎項，悉數入囊. 此曲辭藻犀利，一展花旗國人民之傲氣風骨，謂之曰：駑馬十駕功在不捨，保時捷車能奈我何！與先秦荀子古籍劝学異曲同工，妙也，妙也！
臺中市立臺中第一高級中等學校
臺中市立臺中第一高級中等學校，略云臺中一中、中一中，在臺中市北區. 大正四年肇建，時名曰臺灣公立臺中中學校. 林獻堂等人創之，謂「吾臺人初無中學，有則自本校始. 」
老城路
分類:美國歌曲
王敦
王敦字處仲，晉司徒導之從父兄也，武帝泰始二年生. 父基，治書侍御史.
敦少有奇人之目，尚武帝女襄城公主，拜駙馬都尉. 時王愷、石崇以豪侈相尚，愷嘗置酒，敦與導在座，愷使美人行酒，以客飲不盡，輒殺之. 酒至敦、導所，導勉強盡觴，而敦傲然不視.
惠帝反正，敦遷散騎常侍，出除廣武將軍、青州刺史. 永嘉初，徵為中書監. 于時天下大亂，敦悉以公主時侍婢百餘人配給將士，金銀寶物散之于眾，單車還洛. 東海王越自滎陽來朝，以敦為揚州刺史.
初，敦有重名，又立大功於江左，專任閫外，手控彊兵，群從貴顯，威權莫貳，遂欲專制朝廷. 帝畏而惡之，遂引劉隗、刁協等以為心膂. 敦不能平，於是嫌隙始搆. 每酒後輒詠魏武帝樂府歌曰︰「老驥伏櫪，志在千里. 烈士暮年，壯心不已. 」以如意打唾壺為節.
永昌元年，敦率眾內向，以誅隗為名. 敦黨吳興人沈充起兵應敦. 敦至蕪湖，又上表罪狀刁協. 敦兄含時為光祿勳，叛奔于敦. 敦入石頭，擁兵不朝，放肆兵士劫掠內外. 收周顗、戴若思害之. 還屯武昌.
及帝崩，敦諷朝廷徵己，明帝乃手詔徵之. 加黃鉞，班劍武賁二十人，劍履上殿. 以王導為司徒，敦自為揚州牧. 敦既得志，暴慢愈甚，四方貢獻多入己府，將相嶽牧悉出其門. 以沈充、錢鳳為謀主，又大起營府，侵人田宅，士庶解體，咸知其禍敗焉. 及敦病. 帝將討敦，微服至蕪湖，察其營壘，又屢遣大臣訊問其起居，知其為物情所畏服，乃偽言敦死，於是下詔遣司徒導等討之. 敦病轉篤，不能御眾，使錢鳳等率眾三萬向京師. 以含為元帥.
帝遣中軍司馬曹渾等擊含于越城，含軍敗，敦怒. 作勢而起，困乏復臥. 鳳等至京師. 帝親率六軍以禦鳳，頻戰破之. 俄而敦死，時為太寧二年. 周光斬錢鳳，吳儒斬沈充，並傳首京師. 於是發瘞出屍，焚其衣冠，跽而刑之. 含父子奔荊州刺史王舒，舒使人沉之于江.
敦眉目疏朗，性簡脫，有鑒裁. 石崇以奢豪矜物，廁上常十餘婢侍列，置甲煎粉、沉香汁，有如廁者，皆易新衣而出. 客多羞脫衣，而敦脫故著新，意色無怍. 群婢相謂曰︰「此客必能作賊. 」又嘗荒恣於色，體為之弊，左右諫之，敦曰︰「此甚易耳. 」乃開後閤，驅諸婢妾數十人並放之，時人歎異焉.
敦工書法，按《宣和書譜》︰「王敦喜顛草，初以工書，得家傳之學. 今御府所藏草書《一蜡節帖》. 」
呂文煥
呂文煥，安豐人. 兄文德，徵時鬻薪于市，宋淮西帥趙葵見其遺履長尺有咫，異之，招致麾下，累功授京湖安撫制置使. 時劉整獻計，謂宋人所恃惟文德在鄂州，然可以利誘. 乃遺以玉帶，求置榷場於樊城外，文德許之. 既而言場貨每爲盜所掠，願築土牆護之. 遂築壘置堡江心，起萬人台，立撒星橋，以遏宋南北之援，時出兵哨掠襄、樊城外. 文德始捂爲整所賣，疽發背死. 謚「武忠」，追贈和義郡王.
四月，從阿里海涯入朝，即爲帝畫攻鄂策，且請身爲前鋒，授昭勇大將軍、侍衛親軍都指揮使、襄陽大都督. 十一年二月，拜參知政事，行省荊湖. 命文煥率其麾下，臨城以善遇降將意，招諭未下州郡. 十月，文煥引兵攻破沙洋城，執守將王大用、總管王虎臣殺之. 進逼新城，招都統邊居誼，不從，伏弩中其右臂，馬仆，幾被獲. 衆挾以出，文煥怒，麾兵拔其城，居誼赴火死. 由是，江陵諸州皆下. 文煥謂權守張晏然等曰：「汝國所恃者，江淮耳. 今大軍飛渡，如履平地，不降何待？」晏然與都統程鵬飛皆以州軍降. 時沿江諸將，多呂氏舊部，爭望風款附. 十二年正月，引兵至江州. 從弟文福方爲湖南五鎮撫使，宋帝促其將兵入衛，文福至饒州，殺使者，入江州，迎降. 宋謝後遣使諭文煥，請息兵修好，不聽. 十月，伯顔分兵東下，以文煥爲鄉導，趨常州. 宋遣兵部侍郎呂師孟來軍中議和. 師孟，文德子也，陰請文煥贊成和議，亦不省. 十二月，平江府官屬迎降于常州，文煥先往受其降.
十三年，伯顔兵至臯亭山，宋帝奉表稱臣. 伯顔遣文煥入臨安，閱視城塹，且齎黃榜安諭中外軍民，並入慰謝後. 文煥因使人上謝表而出. 有曰：「茲銜北命來抗南師，視以犬馬，報以寇仇，非曰子弟攻其父母，不得已也. 尚何言哉！」伯顔拘文天祥於軍中，天祥讓伯顔失信. 文煥從旁解喻，天祥並斥其合族爲逆，文煥甚慚. 十四年，以文煥爲中書左丞，仍宣慰江東.
十五年三月，詔文煥遣官招宋生熟券軍堪用者，月紿衣糧，不堪者屯田近地. 江東道按察使阿八赤從文煥求金銀及第宅、奴婢，不與，遂奏文煥私匿兵仗. 帝命行台禦史大夫相威按之，阿八赤坐免官. 二十三年，文換以江淮行省右丞請老，許之，仍任其子爲宣慰使. 後卒於家.
分類:宋列傳 分類:元列傳
擊球賭三川
擊球賭三川，乃唐僖宗任官率事，史無所例也，見《資治通鑑》.
僖宗好遊樂，尤擅擊毯. 廣明元年，會黃巢入長安，田令孜見惶，遂薦兄陳敬瑄，又薦腹心左神策大將軍楊師立、牛勖、羅元杲. 僖宗遂召四人入大明宫清思殿賽擊毯，敬瑄得第一籌，即以為西川節度使，代崔安潛.
分類:唐紀事
京畿道
京畿道（韓文︰경기도），簡曰京畿，亦曰首都圈，大韓民國之道也，位其西北，處漢江口. 鄰首爾特別市、仁川廣域市、忠清北道、忠清南道、江原道. 今道知事爲李在明.
運動方程
運動方程者，物理公式也，析物運動之狀. 其系位移 \vec{s} 、始速度 \vec{u} 、終速度 \vec{v} 、加速度 \vec{a} 兼時間 t.
常見之制
1. v=u+at
2.
3.
4.
5. v^2=u^2+2as
三或書：
五或書：
一般之制
1.
2.
3.
企鵝
澳洲之南曰南極，冰不泮者，一歲之中，四之三也. 有鳥集於其上，足不可騁鶩於陸，羽不可上下於天，素腹墨背，謂之企鵝. 企鵝，小弱鳥也，徙是洲，以避鷙鳥猛獸.
企鵝之俗，一雄一雌相忠，以共育其幼. 始，雌有身，期月不食. 不食，然後卵出也. 雌鳥遂疲，置卵冰上. 冰寒凍，卵不能久，雄鳥亟收腹下，腹有囊，遂孵之. 是時也，雌鳥飢，別雄鳥入於海. 海之遠，數百里也，雌鳥相踵貫行以至. 企鵝不善走，冰滑屢蹶，遂搶地，因以腹行，狀滑稽. 然其入海，雖魚蝦不能過之，以是常食魚.
當時是，雄鳥留聚於南極之野. 南極之野有大風，凍甚. 雄鳥寒，乃相率圍數匝，皆出其背以當風. 閱兩月，卵破，雛嗷嗷焉，矯首啼其父，雄鳥乃吐涎食之. 無何雌鳥亦返，代雄者哺.
雛鵝之幼弱，常從其父母；稍長，亦圍聚，相擁以羽，相啄以喙，若童子之逐戲，好亂行，雖父母常難羈之. 居數月，幼鵝益壯，乃換其羽，是為成鵝，亦如父母徙，涉數百里，及冰之涯岸. 首見海，奇其瀚澹，不敢入者三日夜. 久之，一鵝鼓勇先入，眾乃隨之，終歸於海也.
分類:今顎類
教師
師者，傳道受業解惑也. 今雖傳道受業解惑，亦別以小學、大學.
夫小學之師者，曰有教無類. 其所教者稚子，所授者仁義. 仁義者，雖愚智皆修之也，故曰有教無類. 稚子去父母，入庠序，始日與人處，而不知何以處之，故學於師. 師者，教之仁，導之義. 待其長，則知自愛也當厚，愛人也當週. 雖厚而不專，雖周而不隨，可謂仁義矣，其學於師者也.
夫大學之師者，曰非其人不傳. 何謂其人哉？適之者也. 適於理者學於理，適於工者學於工，師者攜其技而教之. 得其適者則授，不得其適者則不授. 故擇之於本科，复拔之於碩士、博士. 學者之技成，可入於世，效於百業，而自存於天下. 技者，師之所授也.
分類:教育
宋釐公
宋釐公，亦作僖公、厘公，子姓，宋氏，諱舉，宋厲公之子. 宋第八君，凡立二十八年. 釐公十八年，即周共和元年，此亦中國古史有其可紀之年也. 二十八年，釐公薨，其子惠公立.
引據
《史記·卷三十八·宋微子世家第八》
分類:宋公世家
永徽
永徽為唐高宗之首年號，始於公元六五〇年，止於六五五年，凡六年.
頭條新聞
頭條新聞者，香港電臺之節目也. 啟播於一九八九年四月四日，停播於二零二零年六月一九日. 常議政事，刺政府. 二零二零年二月，有言刺香港衙差，衙差檢舉之. 五月，通訊局令停播.
據
分類:廣播分類:香港藝文
閣帕岸島
閣帕岸島（泰文︰เกาะพะงัน），暹邏灣東南之島也. 方一百六十八公里，屬泰王國素叻他尼府，南鄰蘇美島，北望龜島，素以滿月派對名世.
魯襄公
.,
傳
魯成公十六年生. 十八年，其父薨，午立，年三歲，是為襄公.
公嗣位，以三朝元老季孫行父為丞相，以安其國. 襄公五年，季孫行父薨，行父欲以薄葬之禮. 魯公遂稱行父乃廉吏，乃諡其曰文.
妻子
魯定公
引據
分類:魯公世家
白居易
居易敏悟絕人，工文章. 貞元中，擢進士、拔萃皆中，補校書郎. 元和元年，對制策乙等，調盩厔尉，為集賢校理，召入翰林為學士. 遷左拾遺. 四年，建言乞盡免江淮兩賦，以救流瘠，且多出宮人. 憲宗頗采納，以母喪解，還，拜左贊善大夫.
文宗立，以祕書監召，遷刑部侍郎，封晉陽縣男. 太和初，移病還東都. 除太子賓客分司. 踰月，即拜河南尹，復以賓客分司. 開成初，起為同州刺史，不拜，改太子少傅，進馮翊縣侯. 會昌初，以刑部尚書致仕. 六年，卒，年七十五，贈尚書右僕射.
出師表 (電視劇)
《出師表》，韓劇，韓國放送公社作. 二零二零年映. 林珍兒、朴成勳主演.
分類:韓國放送公社水木劇
李商隱
李商隱，字義山，懷州河內人，元和八年生. 北魏姑臧公李承之裔孫，令狐楚帥河陽，奇其文，使與諸子游楚，徙天平宣武. 皆表署巡官.
開成二年，擢進士第，調弘農尉，又試拔萃，中選，王茂元鎮河陽，愛其才，表掌書記，以子妻之，得侍御史. 茂元善李德裕，而牛李黨人嗤謫，商隱以為詭薄無行，共排笮之，茂元死，來游京師，久不調，柳仲郢節度劍南、東川，辟判官檢校工部員外郎府，罷，客滎陽，大中十二年卒，年四十六.
商隱初為文，瑰邁奇古，及在令狐楚府，楚本工章奏，因授其學. 商隱儷偶長短，而繁縟過之. 時溫庭筠、段成式俱用是相夸，號三十六體.
庫頁島
庫頁島者，又曰薩哈林島、樺太島，在北太平洋、俄羅斯東，日本居其南. 屬俄羅斯薩哈林州. 庚寅年口四十九萬七千九百七十，多為俄羅斯人，亦有高麗人；土所原著者，曰阿伊努人、曰鄂羅克人、曰尼夫赫人. 西元十九、二十世紀，日、俄二國，悉稱有之. 一八七五年，日本與俄易土，棄島以全千島群島. 一九零五年，日俄交戰，島復二分，其南屬日本. 一九四九年，二戰將盡，蘇聯盡據是島、千島. 日本遂不稱有焉，唯猶索南千島群島. 是島阿伊努人，雖為土著，多逐北海道，以日人盡逐故也.
名號
唐人稱庫頁島爲窟說，以窟說部爲靺鞨人. 元人曰骨嵬，明人曰苦兀，此皆阿伊努人之謂也. 至清時始名庫頁.
據典
分類:俄羅斯地方志
螞蟻
螞蟻，蜂之疏屬也. 蜂絕翅，其狀類螞蟻，細角而沉腹，闊首而約腰. 蜂以蜜遺人，螞蟻亦常不為人害，多棲於草木之間，伏隱其窟，人遇之不驚. 分類:昆蟲綱
合力追蹤
合力追踪（TraceTogether），累新加坡官於受痕外己亥大疫，情下迫者追踪之計. 以新加坡公倍道，用程式之要指速辨可與疫診者有密親. 並力躡行者，及甲乙窮詣行府，本只一程式，後推「便攜防疫器」 ，便未必有智能手機之長者與子同計. 此系統有助於摯識曾接陌上人. 今以程式紀錄為警方省罪以發天下.
陳幽公
陳幽公，媯姓，諱寧，為周時陳君. 陳慎公子、釐公父. 繼慎公為君，凡立二十三年. 幽公二十三年，薨.
引據
分類:陳公世家
宮宮徵徵羽羽徵
宮宮徵徵羽羽徵，韓劇，韓國放送公社作. 二零二零年映. 高雅羅、李宰旭主演.
分類:韓國放送公社水木劇
施肇基
光緒十四年，入上海聖約翰大學. 十九年，赴美任駐華府公使館翻譯. 二十三年，任使館隨員，入康奈爾大學習哲學.
三十一年，獲博士銜歸國，入湖廣總督張之洞幕. 未幾，隨端方，戴鴻慈等使各國考察憲政事宜. 宣統三年，遷駐美及西班牙公使，未赴，翌年清亡.
民國元年，肇基讚成共和，入唐紹儀內閣任交通總長，旋辭. 三年，任駐英國公使. 八年，受命赴巴黎出席和會，因和會談判甚苛，乃拒簽其約. 十年，遷駐美公使，復出席華府之和會. 一九二三年，授外交總長職. 十八年，回任駐英公使兼駐國聯全權代表. 二十年，奉國民政府訓令至日內瓦國聯本部，照會日本入寇滿洲之情勢. 翌年，復任駐美公使，二十四年，升格大使銜.
三十年後，歷任駐聯合國代表團高等顧問等職. 四十七年，以疾卒於華府，年八十.
北大西洋公約組織
北大西洋公約組織，簡稱北約，諸國同盟也，合三十有一，以相保相助為旨. 始於一九四九年，以禦蘇聯之侵略. 今則助他國平亂解劫.
北約有文有武，文者議決計畫，武者執行之. 文武皆由同盟國諸士共事.
北約聲譽，或善或惡，有謂其安世界，有謂其生事端. 各持其見.
算幾不等式
算幾不等式者，表算均、幾均之聯，曰：正數若干，其算均小於幾均或等之. 若等之，必然各數一致.
算均者，以和商取均也；幾均者，以積方取均也.
蔡武侯
蔡武侯，周時蔡君，蔡厲侯子，嗣厲侯為其國主，凡立二十六年. 武侯二十六年，薨.
父
蔡厲侯
引據
《史記·管蔡世家》
分類:蔡世家
貝拉大客棧
貝拉大客棧者，莫桑比克貝拉之豪華客棧也，臨印度洋. 開於一九五四年，然來客稀少，停業於一九七四年. 今為流民所竊居，客棧之物為其變賣無幾矣.
埃蒙·德·瓦萊拉
埃蒙·德·瓦萊拉 者，愛爾蘭人. 生於西元一八八二年十月十四日，歿於一九七五年八月廿九日. 一九一九年，愛爾蘭戰事起，瓦氏以新芬黨領袖立革命政府於都柏林，號曰共和，與英吉利分庭抗禮. 及相持三載，英王詔許愛爾蘭自治. 瓦氏不附其議，乃率眾出，復創立共和黨，仍以完全獨立為己任. 一九三二年，共和黨取議會多數席，瓦氏遂入相，組織責任內閣. 瓦氏既柄政，遂修正憲法，革英制、黜總督、訂新約；改自由邦為共和國，由是愛爾蘭之獨立自此始也.
聞仲
聞仲者，商重臣也. 性剛毅，歷三朝，乃國之柱石. 少時曾訪名山仙島，拜截教碧遊宮金靈聖母門下. 藝成則入仕朝歌，拜太師，受命輔大政，主征伐.
未幾，仲復出鎮，伐西岐. 每攻城，必顯神通，斗法術. 仲雖力戰，然終難克敵. 仲亦折於絕龍嶺. 後及姜尚封神，乃封為「九天應元雷聲普化天尊」.
分類:封神演義
安托諾夫安二五五運輸機
安二五五運輸機，運輸機也. 蘇聯研製也，其體型龐大，身長八十四米，運力強勁，起飛重達六百四十噸，可攜航天飛機，運輸萬人，工業典範，嘆為驚人，全球唯存一架，稀世珍寶也. 蘇亡，烏克蘭獲之，西曆二〇二二年春，毀於兵燹.
岳不群
岳不群者，號君子劍，華山掌門也. 妻寧中則，有女靈珊. 乃金庸所作《笑傲江湖》之惡役.
其人尚任俠，平生素有賢名，然實則外寬而內狹，尤富智計. 不群門下首徒名令狐沖者，性忠直，甚聰慧. 某日得授《獨孤九劍》於思過崖，武學大進. 不群聞之甚忌，乃尋機逐其出華山.
不群陰有異志，久欲混一五嶽. 乃自宮以練《辟邪劍法》，後技成，及敗令狐、左冷禪等於嵩山. 遂以「五嶽掌門」自任，眾皆側目. 不群初登位，欲盟五嶽群雄於思過崖，藉其穴中秘笈以收人心. 然冷禪忽率眾襲入，盡殺群雄於穴. 不群氣沮，遂出，為令狐、儀琳等所困，不能脫，不群亦中劍死.
分類:金庸小說人物
德奧多羅·達·豐塞卡
德奧多羅·達·豐塞卡 者，巴西阿拉戈阿斯人. 生於西元一八二七年八月五日，殁於一八九二年八月廿三日. 豐氏少從戎，悍勇善戰，嘗與「巴拉圭之役」而多斬獲，士卒皆樂為其效力. 一八八四年，晉陸軍元帥. 自掌帥柄以來，豐氏頗涉政事，既而組織軍事俱樂部，廣納羽翼以充藩屏. 一八八九年十一月，豐氏舉兵入宮闕，廢皇帝佩德羅，立共和臨時政府，忝任元首. 逾二載，民生蕭條多艱，豐氏為政益苛急，且黜議會而專威福，天下深怨之. 一八九一年十一月，陸海軍兵諫豐氏遜位，遂下野.
張君勱
張君勱，清光緒十三年生，又名嘉森，字君勱. 號立齋，別署世界室主人，筆名君房. 江蘇蘇州府嘉定縣人也.
晉獻公
晉獻公，名詭諸，武公子也. 武公在位凡三十九年而卒，獻公立.
張君勱
光緒二十五年，入上海江南製造局廣方言館. 年十六，中秀才. 三十二年，留學東瀛，入早稻田大學政治經濟科. 宣統二年，法政科進士及第，授翰林院庶吉士.
晉獻公
元年，周惠王弟穨攻惠王，惠王出奔，居鄭之櫟邑. 五年，伐驪戎，得驪姬、驪姬弟，倶愛幸之.
張君勱
民國元年，赴京籌組共和建設討論會. 五月，任總統府秘書. 翌年三月，復留學泰西，入德國柏林大學，獲政治學博士銜. 十二年，任吳淞市政籌備處副主任，創立辦國立自治學院. 二十年，赴北平燕京大學執教. 十月，建「再生社」於北平. 翌年，籌組「中國國家社會黨」，任中央總務委員兼總秘書. 二十七年，任國民參政會參政員. 三十四年，出席聯合國國際組織會議，任聯合國憲章大會組委員. 翌年，署《聯合國憲章》於舊金山.
晉獻公
八年，士蒍説公曰：「故晉之群公子多，不誅，亂且起. 」乃使盡殺諸公子，而城聚都之，命曰絳，始都絳. 九年，晉群公子旣亡奔虢，虢以其故再伐晉，弗克. 十年，晉欲伐虢，士蒍曰：「且待其亂. 」
十二年，驪姬生奚齊. 獻公有意廢太子，乃曰：「曲沃吾先祖宗廟所在，而蒲邊秦，屈邊翟，不使諸子居之，我懼焉. 」於是使太子申生居曲沃，公子重耳居蒲，公子夷吾居屈. 獻公與驪姬子奚齊居絳. 晉國以此知太子不立也. 太子申生，其母齊桓公女也，曰齊姜，早死. 申生同母女弟爲秦穆公夫人. 重耳母，翟之狐氏女也. 夷吾母，重耳母女弟也. 獻公子八人，而太子申生、重耳、夷吾皆有賢行. 及得驪姬，乃遠此三子.
十六年，獻公作二軍. 公將上軍，太子申生將下軍，趙夙御戎，畢萬爲右，伐滅霍，滅魏，滅耿. 還，爲太子城曲沃，賜趙夙耿，賜畢萬魏，以爲大夫. 士蒍曰：「太子不得立矣. 分之都城，而位以卿，先爲之極，又安得立！不如逃之，無使罪至. 爲呉太伯，不亦可乎，猶有令名. 」太子不從. 卜偃曰：「畢萬之後必大. 萬，盈數也；魏，大名也. 以是始賞，天開之矣. 天子曰兆民，諸侯曰萬民，今命之大，以從盈數，其必有衆. 」初，畢萬卜仕於晉國，遇屯之比. 辛廖占之曰：「吉. 屯固比入，吉孰大焉. 其後必蕃昌. 」
十七年，晉侯使太子申生伐東山. 裏克諫獻公曰：「太子奉冢祀社稷之粢盛，以朝夕視君膳者也，故曰冢子. 君行則守，有守則從，從曰撫軍，守曰監國，古之制也. 夫率師，專行謀也；誓軍旅，君與國政之所圖也：非太子之事也. 師在制命而已，稟命則不威，專命則不孝，故君之嗣適不可以帥師. 君失其官，率師不威，將安用之？」公曰：「寡人有子，未知其太子誰立. 」裏克不對而退，見太子. 太子曰：「吾其廢乎？」裏克曰：「太子勉之！教以軍旅，不共是懼，何故廢乎？且子懼不孝，毋懼不得立. 修己而不責人，則免於難. 」太子帥師，公衣之偏衣，佩之金玦. 裏克謝病，不從太子. 太子遂伐東山.
十九年，獻公曰：「始吾先君莊伯、武公之誅晉亂，而虢常助晉伐我，又匿晉亡公子，果爲亂. 弗誅，後遺子孫憂. 」乃使荀息以屈産之乘假道於虞. 虞假道，遂伐虢，取其下陽以歸.
獻公私謂驪姬曰：「吾欲廢太子，以奚齊代之. 」驪姬泣曰：「太子之立，諸侯皆已知之，而數將兵，百姓附之，柰何以賤妾之故廢適立庶？君必行之，妾自殺也. 」驪姬詳譽太子，而陰令人譖惡太子，而欲立其子.
二十一年，驪姬謂太子曰：「君夢見齊姜，太子速祭曲沃，歸釐於君. 」太子於是祭其母齊姜於曲沃，上其薦胙於獻公. 獻公時出獵，置胙於宮中. 驪姬使人置毒藥胙中. 居二日，獻公從獵來還，宰人上胙獻公，獻公欲饗之. 驪姬從旁止之，曰：「胙所從來遠，宜試之. 」祭地，地墳；與犬，犬死；與小臣，小臣死. 驪姬泣曰：「太子何忍也！其父而欲弒代之，況他人乎？且君老矣，旦暮之人，曾不能待而欲弒之！」謂獻公曰：「太子所以然者，不過以妾及奚齊之故. 妾願子母辟之他國，若早自殺，毋徒使母子爲太子所魚肉也. 始君欲廢之，妾猶恨之；至於今，妾殊自失於此. 」太子聞之，奔新城. 獻公怒，乃誅其傅杜原款. 或謂太子曰：「爲此藥者乃驪姬也，太子何不自辭明之？」太子曰：「吾君老矣，非驪姬，寢不安，食不甘. 卽辭之，君且怒之. 不可. 」或謂太子曰：「可奔他國. 」太子曰：「被此惡名以出，人誰内我？我自殺耳. 」十二月戊申，申生自殺於新城.
此時重耳、夷吾來朝. 人或告驪姬曰：「二公子怨驪姬譖殺太子. 」驪姬恐，因譖二公子：「申生之藥胙，二公子知之. 」二子聞之，恐，重耳走蒲，夷吾走屈，保其城，自備守. 初，獻公使士蒍爲二公子筑蒲、屈城，弗就. 夷吾以告公，公怒士蒍. 士蒍謝曰：「邊城少寇，安用之？」退而歌曰：「狐裘蒙茸，一國三公，吾誰適從！」卒就城. 及申生死，二子亦歸保其城.
二十二年，獻公怒二子不辭而去，果有謀矣，乃使兵伐蒲. 蒲人之宦者勃鞮命重耳促自殺. 重耳踰垣，宦者追斬其衣袪. 重耳遂奔翟. 使人伐屈，屈城守，不可下.
當此時，晉彊，西有河西，與秦接境，北邊翟，東至河内. 驪姬弟生悼子.
二十六年夏，齊桓公大會諸侯於葵丘. 獻公病，行後，未至，逢周之宰孔. 宰孔曰：「齊桓公益驕，不務德而務遠略，諸侯弗平. 君弟毋會，毋如晉何. 」獻公亦病，復還歸. 病甚，乃謂荀息曰：「吾以奚齊爲後，年少，諸大臣不服，恐亂起，子能立之乎？」荀息曰：「能. 」獻公曰：「何以爲驗？」對曰：「使死者復生，生者不慚，爲之驗. 」於是遂屬奚齊於荀息. 荀息爲相，主國政. 秋九月，獻公卒. 裏克、邳鄭欲内重耳，以三公子之徒作亂，謂荀息曰：「三怨將起，秦、晉輔之，子將何如？」荀息曰：「吾不可負先君言. 」十月，裏克殺奚齊于喪次，獻公未葬也. 荀息將死之，或曰不如立奚齊弟悼子而傅之，荀息立悼子而葬獻公. 十一月，裏克弒悼子于朝，荀息死之. 君子曰：「詩所謂『白珪之玷，猶可磨也，斯言之玷，不可爲也』，其荀息之謂乎！不負其言. 」初，獻公將伐驪戎，卜曰「齒牙爲禍」. 及破驪戎，獲驪姬，愛之，竟以亂晉.
裏克等已殺奚齊、悼子，使人迎公子重耳於翟，欲立之. 重耳謝曰：「負父之命出奔，父死不得修人子之禮侍喪，重耳何敢入！大夫其更立他子. 」還報裏克，裏克使迎夷吾於梁. 夷吾欲往，呂省、郤芮曰：「内猶有公子可立者而外求，難信. 計非之秦，輔彊國之威以入，恐危. 」乃使郤芮厚賂秦，約曰：「卽得入，請以晉河西之地與秦. 」及遺裏克書曰：「誠得立，請遂封子於汾陽之邑. 」秦繆公乃發兵送夷吾於晉. 齊桓公聞晉内亂，亦率諸侯如晉. 秦兵與夷吾亦至晉，齊乃使隰朋會秦倶入夷吾，立爲晉君，是爲惠公. 齊桓公至晉之髙梁而還歸.
分類:周列傳
彭家聲
彭家聲者，緬甸華裔也，祖籍四川，有梟將之才也. 昔國共內戰，國軍殘部退其鄉，家聲得沐教化，乃從軍，立誌圖存，振興華族. 後緬甸欲一統，發兵攻僻壤，討伐諸侯不從命者，由是匪盜橫行，民不聊生，眾乃起兵，悉遭圍剿，唯彭之果敢軍，鮑之佤邦軍等，頑強抗爭，周旋不已，緬軍疲，遂招安之，任其自治，家聲遂稱軍閥，號曰果敢王. 緬北初定，治下毒品氾濫，戰事連綿，貧困不堪，家聲率民族武裝十七支，但謀和平，凡五十餘載，不論道阻且長，唯求有功於族群也. 西曆二〇二二年初，家聲卒於勐拉，年九十四.
至死不渝
《至死不渝》，日本電視劇，東京放送電視臺作. 改自圓城寺真紀漫畫，上白石萌音主演.
分類:平成漫畫 分類:令和電視劇 分類:東京放送火曜劇
南海
南海，亦名南中國海，位中國之南. 溟大物博. 然其所屬，素有爭議.
霓裳風暴
《霓裳風暴》，日本電視劇，富士電視臺作. 澤尻英龍華主演.
南海
計其大小，當世第三，僅次珊瑚海與阿拉伯海. 方三百五十六萬公里. 水均深千二百米，至深者五千六百餘米.
霓裳風暴
辨名
「時尚惡魔」、臺灣之譯也. 港譯「霓裳風暴」.
南海
瀕斯海者，計有十國：曰中華人民共和國、曰中華民國、曰菲律賓、曰馬來西亞、曰汶萊、曰印度尼西亞、曰新加坡、曰泰國、曰柬埔寨、曰越南.
霓裳風暴
辨名
分類:平成電視劇 分類:富士電視劇
海部俊樹
海部俊樹，昭和六年，生於愛知縣名古屋市. 歷拜文部大臣、大藏大臣、內閣總理大臣. 自由民主黨人. 平成元年，就自由民主黨總裁之任，而身兼日本首相. 令和四年，因肺炎卒於東京都，年九十一.
分類:平成列傳 分類:愛知縣列傳
杜甫
杜甫，字子美，自號「少陵野老」，從祖審言，父閑，唐先天元年生.
杜甫少貧，不自振，客吳越、齊趙間. 舉進士不中第，困于長安.
烏克蘭仍立人間
烏克蘭仍立人間者，烏克蘭國歌也. 纂於西曆一八六三年，一九九二年立為國歌.
杜甫
天寶十三載，奏賦三篇. 玄宗奇之，使待制集賢院，命宰相試文章，擢河西尉，不拜，改胄曹參軍. 會祿山亂，天子入蜀，甫避走三川. 肅宗立，自鄜州羸服欲奔行在，為賊所得. 至德二年，亡走鳳翔上謁，拜右拾遺，與房琯爲布衣交. 時所在寇奪，甫家寓鄜，彌年艱貧，孺弱至餓死，因許甫自往省視. 出為華州司功參軍，不至. 關輔饑，輒棄官去，客秦州，負薪採橡栗自給.
烏克蘭仍立人間
文言譯詞
吾等烏克蘭，榮光猶在，自由尚存人間；
杜甫
會嚴武節度劍南，往依焉. 遂流落劍南，嚴武表為參謀，檢校工部員外郎，世因而稱之曰「杜工部」. 武以世舊，待甫甚善，親人其家. 武卒，崔旴等亂，甫往來梓、夔閒. 大曆中南遊，出瞿唐，下江陵，泝沅、湘以登衡山，因客耒陽. 游嶽祠，大水遽至，涉旬不得食，縣令具舟迎之，乃得還. 大曆五年，令嘗饋牛炙白酒，一夕大醉而卒，年五十九.
烏克蘭仍立人間
文言譯詞
吾等同胞，青天之上，命運再展笑顏.
吾等強敵，去如朝露，終須消散；
杜甫
甫曠放不自檢，好論天下大事，高而不切. 數嘗寇亂，挺節無所汙，爲歌詩，傷時衰弱，情不忘君，人憐其忠.
烏克蘭仍立人間
文言譯詞
是以兄弟，吾等國土，將必歸屬吾身.
杜甫
甫世譽「詩聖」，與李白並稱「李杜」. 傳《杜工部集》. 元稹之言曰：「李白壯浪縱咨，擺去拘束，誠亦差肩子美矣. 至若鋪陳終始，排比聲韻，大或千言，次猶數百，詞氣豪邁，而風調清深，屬對律切，而脫棄凡近，則李尚不能曆其藩翰，況堂奧乎. 」白居易亦云：「杜詩貫穿古今，盡工盡善，殆過于李. 」元、白之論如此. 蓋其出處勞佚，喜樂悲憤，好賢惡惡，一見之于詩. 而又以忠君憂國、傷時念亂爲本旨. 讀其詩可以知其世，故當時謂之「詩史」.
烏克蘭仍立人間
文言譯詞
以此足證，吾等兄弟，皆為哥薩克民族！
馬達納帕利
馬達納帕利（英文:Madanapalle或Madanapalli）者，印度安得拉邦西南之城也，因處高原，景美氣爽，海拔千餘米. 達瑪瓦南-芭卡拉鐵路（Dharmavaram-Pakala Railway）貫之. 口十餘萬，今多有退休者遷至，安居于此.
福建省
地處赤縣東南，依山傍海. 東隔海峽望台灣，西屹武夷山界江西，北鄰浙江，南接廣東. 海岸曲折，島嶼眾多. 岸線之長，神州居次. 境內十九為山，素有「八山一水一分田」之稱.
有港泉州，興於唐，盛於宋，元極繁盛，沿海商港無一能及，海上絲路始焉，以東方第一大港聞名於世. 歷元末波斯戍兵之亂，明代倭患、海禁，泉州市舶司北遷福州，由盛轉衰，風光不再.
政區
轄副省級城市廈門，地級市福州、莆田、泉州、漳州、龍巖、三明、南平、寧德. 有平潭綜合實驗區，直隸於省也.
兼查
分類:中華人民共和國諸省
杜牧
杜牧，字牧之，唐貞元十九年生. 祖佑，順宗、憲宗二朝皆拜相. 父從鬱，早卒. 少有逸才，下筆成詠.
弱冠擢進士第，復捷制科，為牛僧孺淮南節度府掌書記. 擢監察御史，拜殿中侍御史. 歷黃、池、睦三州刺史，入為司勳員外郎，常兼史職. 改吏部，復乞為湖州刺史. 踰年，以考功郎中知制誥，遷中書舍人.
性素倜儻，居揚州佐幕時，日逐於倡樓間，竟無虛夕. 僧孺遣卒易服潛護之，如是數年. 及徵侍御史，僧孺戒之曰：「以侍御史氣概達馭，固當自極夷塗. 然常慮風情不節，或至尊體乖和. 」謬曰：「幸常自檢守，不至貽尊憂耳. 」僧孺笑而不答，即命侍兒取書簏發之. 凡數十百，悉載：「某夕，杜書記過某家，無恙. 某夕，宴某家，亦如之. 」牧乃大慚，泣拜致謝，而終身感焉.
宰相李德裕素奇其才. 會昌中，黠戛斯破回鶻，回鶻種落潰入漠南，牧說德裕不如遂取之，以為:「兩漢伐虜，常以秋冬，當匈奴勁弓折膠，重馬免乳，與之相校，故敗多勝少. 今若以仲夏發幽、並突騎及酒泉兵，出其意外，一舉無類矣」. 德裕善之.
會劉稹拒命，詔諸鎮兵討之，牧复移書於德裕，以「河陽西北去天井關強百里，用萬人為壘，窒其口，深壁勿與戰. 成德軍世與昭義為敵，王元達思一雪以自奮，然不能長驅徑搗上黨，其必取者在西面. 今若以忠武、武寧兩軍益青州精甲五千、宣潤弩手二千，道絳而入，不數月必覆賊巢. 昭義之食，盡仰山東，常日節度使率留食邢州，山西兵單少，可乘虛襲取. 故兵聞拙速，未睹巧之久也」. 俄而澤潞平，略如牧策.
嘗遊湖州，刺史素其所厚者，頗喻其意. 悉為出優姬倡女，不盡善. 復候其意，曰：「願得舟水嬉，使州人畢觀，或有閱焉. 」如其言，果得一國色，然年方幼，因使語其母，曰：「吾不十年，必典此郡，且不即納，當為後期. 」重幣結之，為盟而別.
大中三年，始授湖州刺史，十四年矣. 函使召之，其母攜幼以同往. 詰曰：「曩既許我矣，何為反之？」對曰：「向約十年，十年不來而後嫁，嫁已三年矣. 」因賦詩以自傷曰：「自是尋春去校遲，不須惆悵怨芳時. 狂風落盡深紅色，綠葉成蔭子滿枝. 」
牧剛直有奇節，不為齪齪小謹，敢論列大事，指陳病利尤切至. 少與李甘、李中敏、宋邧善，其通古今，善處成敗，甘等不及也. 牧亦以疏直，時無右援者. 從兄悰更歷將相，而牧困躓不自振，頗怏怏不平.
初，牧自宣城除官入京，有詩留別云：「同來不得同歸去，故國逢春一寂寥. 」其後二十餘年，連典四郡. 後入拜中書舍人，題汴河云：「自憐流落西歸疾，不見春風二月時. 」自郡守入為舍人，未為流落，至京果卒，年五十. 讖應如斯也.
尤擅七絕，後世舉以李義山齊名，曰小李杜，有《樊川文集》二十卷傳世.
爐甘石
爐甘石，礦也，多為碳酸鋅或矽酸鋅，與菱鋅礦同成分. 亦混各金屬之氧化物，如氧化鐵、氧化鈣、氧化錳者. 可以煉鋅|倭鉛；入藥，性溫，味甘.
產地
天工開物有云:（此品）繁產山西太行山一帶，而荊、衡為次之.
分類:鹽
燕惠侯
燕惠侯，凡立三十八年，周時燕第十君，有諡無名. 燕自召公奭至惠侯，中九世無名無諡，自惠侯以降有諡無名. 惠侯二十四年，周厲王奔於彘，周定公、召穆公共執政，史曰周召共和也. 三十八年，惠侯薨，其子釐侯立.
世系
第五君為燕侯和，傳數世為燕伯聖，復傳數世為燕惠侯.
引據
《史記·燕召公世家》
果敢
果敢者，即今緬甸撣邦第一特區也，明初太祖徵雲南，始有軍民寓居於茲，明季天下亂，清朝入主，永曆帝避走緬北，從者數千. 越明年，帝為吳三桂所執，縊死於昆明. 僑居軍民感念故國，不欲降清，遂居焉，是為果敢漢民之祖也！後果敢屬清，清廷置土司治之，如是者凡二百餘載. 清末，列強環伺，民變迭起，加之鴉片流毒，國勢日頹. 光緒二十三年，中英議約，果敢遂割諸英緬，其民雖久居異域，祖宗之志莫敢忘，故書漢字，習漢語，習俗風尚與中國無異
卡金納答
卡金納答（英語：Kakinada），印度安得拉邦東戈答瓦利縣之城也，前號《馬達拉斯第二》. 加拿大教士嘗傳於此，乃號《高加拿大》（Co Canada），後易今名. 口八十餘萬，縣令薩羅迦. 鄰深水港，今為印東經濟特區，資訊業興.
諸葛恪
吳陽都侯諸葛恪字元遜，後漢琅邪陽都人，吳大将軍瑾長子，蜀丞相亮侄也.
早年
恪弱冠拜騎都尉，與顧譚、張休等侍太子孫登講論道藝，並為賓友. 從中庶子轉為左輔都尉. 太祖甚異恪之才捷，令守節度. 節度非其好也.
上又拜恪撫越將軍，領丹陽太守，以制山賊，恪時年三十二. 恪到時，縱兵盡割熟麥，於是山民饑窮，漸出降首. 上嘉其功，遣尚書僕射薛綜擕詔勞軍. 拜恪威北將軍，封都鄉侯. 恪欲圖壽春，帝以為不可.
多立功勛
赤烏中，曹魏司馬師謀欲攻恪. 帝方發兵應之，望氣者以為不利，於是徒恪屯於柴桑. 恪與丞相陸遜書，語見此. 會遜卒，恪遷大將軍，假節，駐武昌，代遜領荊州事.
後帝征恪以大將軍領太子太傅. 帝疾困，召恪、孫弘及太常滕胤、將軍呂據、侍中孫峻，囑以後事. 翌日，權薨. 弘素與恪不平，欲矯詔除恪. 峻以告恪，恪請弘咨事，於坐中誅之，乃發喪制服. 又與弟公安督諸葛融書，語見此.
恪更拜太傅. 於是罷視聽，息校官，原逋責，除關稅，事崇恩澤，眾莫不悅. 恪每出入，百姓延頸思見其狀.
恪以建興元年十月會眾於東興作大堤，左右結山築兩城，各留千人，使全端、留略守之. 魏命胡遵、諸葛誕等率眾七萬，欲攻圍兩塢. 恪興軍四萬，晨夜赴救. 恪遣留贊、呂據、唐咨、丁奉為前部. 突襲大勝之，敵死者數萬，又獲車乘牛馬驢騾各數千，資器山積，振旅而歸. 封恪陽都侯，加荊揚州牧，督中外諸軍事，賜金一百斤，馬二百匹，贈布各萬匹.
輕敵致敗
恪圍新城，攻守連月，城不拔. 士卒疲勞，因暑飲水，洩下、流腫，病者大半，死傷塗地. 恪失計，而恥城不下，忿形於色. 將軍朱異有所是非，恪怒，立奪其兵. 魏進兵，恪引軍而去. 士卒傷病，流曳道路，而恪宴然自若. 由此眾庶失望，而怨黷興矣.
元遜之死
孫峻因民之多怨，眾之所嫌，構恪欲為變，與孫亮謀，置酒請恪. 恪將見之夜，通夕不寐. 明將盥漱，聞水腥臭，侍者授衣，衣服亦臭. 嚴畢趨出，犬銜其衣，恪令從者逐犬，遂升車.
及將見，駐車宮門，峻已伏兵於帷中，自出見恪曰：“使君若尊體不安，自可須後，峻當具白主上”. 恪答曰：“當自力入. ”散騎常侍張約、朱恩等密書與恪曰：“今日張設非常，疑有他故. ”恪省書而去.
未出路門，逢太常滕胤，恪曰："卒腹痛，不任人. "胤不知峻陰計，謂恪曰：“君自行旋未見，今上酒請君，君已至門，宜當力進. ”恪躊躇而還，劍履上殿. 謝亮，還坐. 設酒，恪疑未飲，峻因曰：“使君病未善平，當有常服藥酒，自可取之. ”恪意乃安. 酒數行，亮還內，峻起如廁，解長衣，著短服，出曰：“有詔收諸葛恪!”恪驚起，拔劍未得，而峻劍已下. 武衛之士皆趨上殿，峻云：“所取者恪也，今已死. ”悉令復刃，乃除地更飲.
後事
峻遣人追殺恪子竦及建.
恪外甥都鄉侯張震及常侍朱恩等，皆夷三族. 臨淮臧均表乞收葬恪，語見此. 於是亮、峻聽恪故吏斂葬，遂求之於石子岡.
劉少奇
縮圖 中華人民共和國主席劉少奇，譜名紹選，字渭璜，湖南寧鄉人也.
少有志革命，入中國共產黨，助毛澤東起事有功. 中華人民共和國立，以少奇爲副主席，司土地改革. 後立爲主席.
西元一九六六年，文革興，時人多有謗少奇者，謂之走資派. 走資派者，師資本主義以反共黨者也. 六八年，共黨會，信其言而逐少奇於黨外，囚于河南開封. 來年卒，年七十.
分類:中華人民共和國世家
克里希那穆提
基督·克里希那穆提（英文曰：Jiddu Krishnamurti），印度哲人也，一八九五年生. 世為婆羅門，其為第七子. 年十四，通神學會奉之為「世師」. 遂修道，大成，別樹一格. 佛教徒以為中觀之導師，印度教徒以為覺者，神智學者以為禪師.
畢生誨人不倦，論道四方. 著訴六十餘冊，今悉譯為四十七國之文. 一九八六年卒于美國加州，年九十二.
早年
克氏生于婆羅門之家. 舉家素食，雖蛋亦不可. 又以英國人為魔鬼，凡經鬼魅之影所覆者，皆棄之. 父母乃近親，子女八，一夭. 父業英國殖民政府.
年十四，與弟尼亞嬉于沙灘. 遇通神學會之主席賴德拜特，賴德拜特觀之是童，靈光異常，毫無私念. 欲送之英國，潛心修道. 父欣然允之.
悟道
一九二二年八月，克氏卒顯神通. 十七日至二十日，痛苦不堪，人皆不知所措. 克氏時而出神，時而抱怨，時而死寂. 似有異物緣脊而上升. 后頸與頭頂劇痛不已，唯有受命. 二十日晚，靜坐胡椒樹下，覺靈魂出體，漂浮于樹. 當是時，一明星忽現于穹. 克氏既驚且靜，以為佛陀之召喚，又頓覺人間之真愛. 自是，乃生信心.
決裂
一九二五年十一月，弟亡. 悲痛欲絕，夢寐思服，不能以已. 半月後，乃復歸于靜，顏色煥發，神采安詳，似未嘗經此大劫. 人奇之，答曰：我所願者，唯世人遠悲苦而已.
一九二九年的八月，克氏撤「世界明星社」，又退其捐款. 誓言雖一無所有，亦不結社. 所為者何？曰：道者，非人之所有，亦非社之所有，必自悟然後可得. 倘非自悟，而住于相，則貪、嗔、癡、慢生矣.
壯年
一九三九年，二戰爆發，已而戰火紛飛，殺戮不已. 克氏上下求索，欲導人離仇恨而修菩提心. 亦訴亦著，常以要言引人入妙境. 其間，交赫胥黎、嘉寶、卓別林、亨利·米勒、戴維·博姆諸名士.
教誨
欲善其邦，必也革民之所思. 使知己之鄙，而奉天敬神. 欲除己身之鄙，則必先盡釋其懷. 以虛懷若谷，有容乃大也哉.
蘭氏聚珍
蘭氏聚珍 （英文作「LaTeX」，呼曰/ˈlɑːtɛx/, 正書作LaTeX)，所以製版也. 排版之時，所見了無參差，餖飣所至，而與Microsoft Word、LibreOffice、Apple Pages不同.  用者施以標識、指令，或宋、或明，或黑、或楷，然後朱紫判然.  徒聚珍，則生手弗爲，故有Tex Live，有MikTeX，所以刊朱紫而成版籍也.
楚熊勇
楚熊勇，羋姓，熊氏，楚熊延之子，楚熊渠之孫，季連之三十七世孫. 父熊延薨，熊勇立為楚君.
克里希那穆提
論教育
克氏興學頗多，于全球各地皆有. 其論教育之旨如下：
蘭氏聚珍
爲學之人多以之， 而以算學、計算機格致學、工學、物理學、物化學、計學、語文學尤甚. 或有篇卷之雜中外語文者：若漢、和則由上至下，而提非那反之；若歐西則由左至右，希伯來、阿拉伯反之，其上版非蘭氏聚珍，幾不能爲. 其付梓，則皆賴聚珍之功. '''故蘭氏聚珍，實聚珍之益也. '''
楚熊勇
熊勇六年，周人反，厲王出奔彘. 十年，楚熊勇薨，弟熊嚴立.
蘭氏聚珍
是器也，可獨用，亦可同用. 同用之時， 或爲PDF與XML文檔之媒. 獨用則爲桌上書卷，盛以縹囊，書用湘素，兼宏數十，攜集千百，佐之以圭表，系之以綱目，左圖右史，表豈止十，前後別裁，上下互見，部次條別，期爲典則.
楚熊勇
分類:楚王世家
蘭氏聚珍
初，蘭氏聚珍特爲疇人之具，後則漸用於多文種排版. 越ASCII者， 若阿拉伯字、天城文、漢字，尤爲便利.
氧化鐵
三氧化二鐵者，即鐵銹也，或曰氧化鐵. 鐵遇大氣之水與氧二者，變而生此物也. 赤鐵礦乃此物. 並三氧與二鐵生之，式. 此非官品.
蘭氏聚珍
史
昔八十年代，蘭氏於斯坦福翰林院首創之. 本爲自用，不期惠普. 後Addison-Wesley之編輯 Peter Gordon 說其作凡例以供佈公用； 成於一九八六年， 所售千百. 一年間，再版頗夥. 一九八九年八月廿一日聚珍會議（TUG）， 蘭氏付其蘭氏聚珍於 Frank Mittelbach. Mittelbach、Chris Rowley、Rainer Schöpf, 三人即組爲聚珍三版社； 後於一九九四年成聚珍2ε. 或有LaTeX3者，今廢，而盡入於LaTeX2ε.
氧化鐵
反應
古今之煉鐵者，並三氧化二鐵與碳|木炭，高温燒之，成鐵. 式如下:
碳者還原鐵銹者，成鐵也. 自為鐵氧化成二氧化碳. 此氧化還原反應也.
蘭氏聚珍
排版系統
蘭氏聚珍主於文質分離. 文，單行雙行，行字幾何云者；質，爲經爲傳，卷帙篇章云者. 是以書者棄其文而專其質，聚珍閱其質而條其文. 章、節、圖、表，書者之事也；檢、排、修、印，聚珍之職也. 若事有非常，必欲文超其質， 書者亦可得而爲之.
書者圈點其文，寫於檔案，付之聚珍，而聚珍閱其圈點，覽其大義，以條理其文. 遂成書卷. 蓋與WYSIWYG不同， 而近於電腦之指令、文辭. 今日之聚珍，蓋有約之爲一鍵者. 置於桌上，左圈點，右書卷，於書者甚便.
讀寫
縮圖|100x100像素|蘭氏聚珍 蘭氏聚珍，本名「LaTeX」. 「Τ」「Ε」「Χ」三字，希臘字母也，非拉丁字母也. 「ΤeΧ」者，希臘語τέχνη也，蓋工藝之意. 高德納音之曰：/tɛx/. 蘭氏則以言語無外乎積非成是，故讀爲/tɛks/亦無不可.
凡書蘭氏聚珍，必如右. 若不可，則當書爲「LaTeX」，大小寫毋誤.
據
<references group="" responsive="0">
關靖士起
關靖字士起，太原人，後漢公孫瓚長史. 《英雄記》謂靖：「本酷吏也，諂而無大謀，特為瓚信幸. 」
建安三年，瓚為袁紹所伐，欲突騎橫斷紹後，靖諫止之. 四年瓚敗，甚悔 ，遂策馬赴紹軍而死.
考
分類:漢列傳
曹夷伯
曹夷伯，姬姓，曹氏，諱喜. 周時曹第六君，曹叔振鐸五世孫，曹孝伯之子. 繼孝伯而立，凡三十年.
傳
夷伯二十四年，周厲王暴虐，國人相與叛，襲厲王，厲王出奔於彘. 召公、周公二相行政，號曰「共和」. 自此，中國古史有其可紀之年也.
三十年，夷伯薨，其弟彊嗣，是為幽伯.
世系考證
以曹時彝器銘文，合《史記》所載之曹君世系，今得曹夷伯前之世系為：叔振鐸、曹太伯、曹墉伯、曹封伯、曹仲臤、曹宮伯、曹孝伯、曹靜伯、曹夷伯.
引據
《史記·卷三十五·管蔡世家第五》
分類:曹世家
平均數
有數若干，欲以一數蔽之，稱平均數.
類
取方若干，列於下.
算均：以和、商取均. （）
幾均：以積、根取均. （）
諧均：其倒數為各數倒數之算均. （，）
方均：其自乘為各數自乘之算均. （，）
算幾均：所以取二數平均. 求算均、幾均而得新二數，更求算均、幾均而得新二數⋯⋯. 如此往復，終歸一數，此數稱算幾均.
幾諧均：所以取二數平均. 求幾均、諧均而得新二數，更求幾均、諧均而得新二數⋯⋯. 如此往復，終歸一數，此數稱幾諧均.
據
白話維基百科
衛釐侯
衛釐侯，姬姓，衛氏，名已佚. 衛頃侯之子，共伯、武公之父. 衛第九君，凡立四十二年. 釐侯四十二年，薨.
引據
《史記·卷三十七·衛康叔世家第七》
分類:衛公世家
壬寅俄亂
縮圖|右|333px|戰事輿圖
壬寅年正月廿四日戊申旦，俄羅斯以兵二十餘萬伐烏克蘭，是謂壬寅俄亂.
先是，甲午年，烏國大亂，數州反. 俄遣兵竊據其克里米亞之地，復助頓巴斯之匪，偽立頓涅茨克、盧甘斯克二國. 烏國遣兵進剿，初，官軍得勝，然俄陰助頓逆，遂相持至今，兵戈未息. 辛丑年，俄與白羅斯會師，陳兵二十萬餘於境，謀侵烏國. 美國察之，佈世人以聞，泰西列國遣使斡旋. 雖然，俄斥之為訛，自謂無辜. 次歲正月廿一日，俄始認頓逆偽立之二邦以國. 二邦雖偽號獨立，實附俄人，世論以為俄之傀儡. 列國多以為僭偽，認之者，唯俄羅斯、敘利亞、北韓、偽阿布哈茲、偽南奧塞梯數國而已.
未幾，廿四日，俄以兵二十餘萬寇烏克蘭，號特別軍事行動，托言遏北約、除納粹、銷鋒鏑，實欲滅其國也. 兵分四路，東路入頓涅茨克、盧甘斯克二州，以助頓匪. 東北路伐哈爾科夫、車尼哥夫、蘇梅三州，南路自克里米亞擊赫爾松，謀其札波羅熱、尼古拉耶夫、敖德薩三州，北路自白羅斯暴烏京基輔. 空師凌基輔等邑，擲以雷火. 烏國戒嚴徵兵，禁男丁離境，未幾黑雲壓都，世多恐其必土崩魚爛，惟總統澤連斯基氏守京力禦，語美利堅兵部卿曰：「我所欲者，兵器及彈藥也，非輿之一席. 」. 又電總統拜登，語至訣別，曰：「不知有時再相語耶！」. 總帥扎盧日內、守將西爾斯基領兵力戰卻之，舉國抗戰，俄人顿兵. 生靈荼毒，田園寥落，貂錦喪塵. 月余，北路不能下基輔，欲據其北謀之. 不知車諾比之遺毒，開戰壕，兵多病之. 班師白羅斯，曰：我之示善也. 諸國欲平之，不成.
二月廿三，俄宣言已勝，更易其戰略，謀力奪頓巴斯. 雖聲言大勝，實乃力不濟也. 六月初四，俄兵奪利西昌斯克城，而盡有盧甘斯克州之地. 時俄兵據赫爾松、盧甘斯克二州，又竊據頓涅茨克、札波羅熱、哈爾科夫三州之半. 烏以疑兵進赫爾松，而陰使大兵臨哈爾科夫州. 俄果中計，調哈爾科夫州精兵協防赫爾松. 八月初，烏忽以大兵猛攻哈爾科夫州，進兵百餘里，克復重鎮伊久姆諸地，謀復盧甘斯克州. 俄兵力不足、軍糧不繼. 八月廿六，俄令徵兵三十餘萬，國人震恐，多有走之鄰國者. 九月，俄於其竊據之赫、札二州，並偽頓、盧二國，以兵脅其民，偽行公投入俄之事. 九月初九，俄以四地併為州，以公投通過故也.
分類:烏克蘭史 分類:俄羅斯史
關靖
關靖者，其人有二.
葛雲飛
葛雲飛，字雨田，浙江山陰人. 道光三年武進士，授守備，隸浙江水師. 勤於緝捕，常微服巡洋，屢獲劇盜，有名. 洊擢瑞安協副將. 十一年，署定海鎮總兵，尋實授. 以父憂歸.
二十年，英兵犯定海，總兵張朝發戰敗失守，巡撫烏爾恭額、提督祝廷彪強起雲飛墨絰從軍，總督鄧廷楨亦薦其可倚，署定海鎮. 雲飛議先守後戰，扼招寶、金雞兩山，列砲江岸，築土城，集失伍舊兵訓練，軍氣始振. 英人安突得出測量形勢，以計擒之，敵始有戒心. 雲飛乘機圖恢復，未果. 二十一年，廣東議款，以香港易定海，欽差大臣伊里布令雲飛率所部渡海收地，然後釋俘，以二鎮帥偕往. 二鎮者，壽春鎮王錫朋、處州鎮鄭國鴻也. 既而裕謙代伊里布，改議戰守，雲飛以定海三面皆山，前臨海無蔽，請於道頭築土城，竹山、曉峰嶺增砲台，而道頭南五奎山、吉祥門、毛港悉置防為犄角. 裕謙以費鉅未盡許，則請借三年廉俸興築，益忤裕謙. 尋至定海，見雲飛青布帕首、短衣草履，奔走烈日中；又聞其巡洋捕盜傷臂，奪盜刃刺之，始服其忠勇. 迨英兵復來犯，砲擊敵艦於竹山門、東港浦，迭卻之，加提督銜. 於是雲飛屯道頭土城，錫朋、國鴻分防曉峰、竹山. 雲飛獨當敵衝，敵連檣進突，登五奎山，砲擊紅衣夷目，乃退. 次日，敵蔽山後發砲仰擊，亦隔山應之. 夜，敵乘霧至，直逼土城，砲中載藥敵船，轟殲甚眾. 越日，乃肉搏來奪曉峰嶺，分攻竹山門，錫朋、國鴻皆戰歿，縣城遂陷. 敵萃攻土城，雲飛知不可為，出敕印付營弁，率親兵二百，持刀步入敵中，轉鬥二里許，格殺無算. 至竹山麓，頭面右手被斫，猶血戰，身受四十餘創，砲洞胸背，植立崖石而死. 定海義勇徐保夜負其屍，浮舟渡海. 是役連戰六晝夜，斃敵千餘，卒以眾寡不敵，三鎮同殉. 事聞，宣宗揮淚下詔，賜金治喪，卹典依提督例，予騎都尉兼一云騎尉世職，諡壯節. 賜兩子文武舉人，以簡襲世職，官至甘肅階州知州；以敦官守備.
俄烏紛爭
甲午年，俄羅斯伐烏克蘭，竊據其克里米亞、頓巴斯之地，是為俄烏紛爭之始.
烏克蘭在俄羅斯國之西，其國之南有半島曰克里米亞，之東有盆地曰頓巴斯，多俄人，素與俄羅斯睦，謂己非烏人. 初，兩國皆屬蘇聯. 蘇聯失其政，遂自立. 亞努科維奇立為烏國主，與俄甚親睦. 甲午年，國人欲入歐盟，而亞氏不許，國人圍之，亞氏出，遂見廢，閣魁圖奇諾夫為代. 二地頗有怨望，遂謀亂. 俄謀克里米亞之地久矣，聞變，乃遣兵竊據其地. 時頓巴斯有俄民叛，偽立頓涅茨克、盧甘斯克二國. 雖號獨立，實附俄人. 烏國遣兵進剿頓逆，初，官軍得勝，然俄羅斯陰助頓逆，遂相持至今. 歐羅巴、美利堅諸國，數盟不能成，唯定明斯克協議，兵戈少息.
壬寅正月廿四日戊申，俄以兵二十餘萬伐烏，是謂壬寅俄亂.
分類:烏克蘭史 分類:俄羅斯史
差利卓別靈
右|縮圖|卓別靈像 差利·卓別靈，又譯查理·卓別林，英國藝伶也. 西元一八八九年四月十六日生，一九七七年十二月二十五日歿. 多演於喜劇電影，亦嘗自制之. 差利從業七十五年餘，自維多利亞之治，至一九七六年，垂髫黃髮，久經臧否. 差利生時，電影多默聲，而差利名噪於世，尤以流兒一角名，從電影之業途者，多以有首要之化導，遺澤後世.
生平
差利父老查爾斯卓別靈，母漢娜卓別靈. 查爾斯父乃屠戶，漢娜父乃補鞋者. 差利自以倫敦沃爾沃斯東街市生，然無憑書. 查爾斯、漢娜婚四年，而有差利. 漢娜有私生子悉尼，時查爾斯方承之. 差利生時，查爾斯、漢娜皆於樂堂為伶. 漢娜亦嘗以麗莉哈利名為藝伶，唯未克彰. 查爾斯為歌伶，頗有名. 一八九一年，查爾斯、漢娜始分居. 是年，漢娜生惠勒. 惠勒者，樂堂伶人萊奧子也，六歲時，為萊奧攜去，三十載後，復與差利會.
差利幼貧賤. 大衛羅賓遜氏為差利撰傳，嘗云「差利公發跡事，誠活戲哉. 」 差利幼時，與母漢娜，兄悉尼居倫敦肯寧頓. 時漢娜無固生計，或事營護、製裙裳以為業，查爾斯亦不恤養. 差利七歲時，時日愈艱，漢娜遂遣差利之蘭貝斯濟貧院. 司院會寘差利於中倫敦救貧塾. 差利後憶曰：「救貧塾之景況，使人斷望. 」差利在救貧塾十有八月，復與母團圞. 一八九八年七月，差利與母兄合入濟貧院，差利兄弟為置於西諾伍德諸校，皆亦置貧兒處也.
一八九八年四月，漢娜身不足補、復染梅毒，終患思覺失調，遞至坎山癲院. 差利與悉尼為引至查爾斯處. 查爾斯酗於飲酒，惡待差利兄弟，以至見巡於英國全國遏止虐童公會. 越二年，查爾斯患肝僵，歿. 漢娜雖稍愈，至一九〇三年五月，復劇. 時差利年十四，攜母漢娜至醫館，至，漢娜復為遣至坎山. 差利孤居數日，風餐露宿. 時悉尼已從水師二載，至此時歸，方解差利之困. 越八月，漢娜為癲院釋. 惟越二載，至一九〇五年三月，漢娜病癁，而久未見愈. 差利後書云：「母命數誠奇哉！余等無能為也，惟能同承之. 」漢娜終身受護，至一九二八年歿.
早年演途
差利在濟貧院時，已始演矣. 差利自云其年五歲初登演臺於奧爾德肖特，以代其母，惟此殊事耳. 年九歲，始生致味於演，其母亦常勗勉之. 差利後書云：「母使我自覺或有賦性焉. 」後差利以其父之交誼入蘭開斯特八子屐舞社，一八八九年至一八九〇年，嘗巡演於歐洲諸劇院. 差利勉力舞蹈，觀者愛之，惟差利不樂舞蹈，志在喜劇. 差利巡演之際，漢娜恆使之就學. 至差利十三歲，自輟之，事多工以自養，以遂其從喜劇之志. 年十四，值母病復作，差利注名於西區戲伶中介. 司者以差利有賦秉，使演於哈利亞瑟塞恩斯伯里氏影戲《吉姆樂土羅曼史》，飾一報童. 斯影自一九〇三年七月始映，惟未甚濟，映二週而止. 而差利之技，獨為評者所譽. 後查爾斯弗羅曼氏製臺戲《歇洛克福爾摩斯》，塞恩斯伯里氏薦以差利，使飾一花童，隨劇班演全國三巡. 差利之演技，大爲觀者所愛，劇班遂遣差利之倫敦，使與威廉吉列特駢演. 差利後憶云：「此訊幾如自天而來. 」一九〇五年，差利自十月至十二月，復演是戲於約克國公劇院. 一九〇六年初，復演而去班. 復投兄班，飾小品喜劇《繕記》之角. 五月，飾少年劇《凱西氏馬戲班》 ，自作謔倣之技，竟成是戲要伶. 至七月，是戲止巡，差利喜劇之技已精熟矣. 唯劇班既散，差利遂無生計，嘗獨演喜劇而不濟. 時悉尼演於弗雷德卡諾氏之班，自一九〇六年至一九〇八年，已爲要伶也. 一九〇八年二月，悉尼薦差利於班，求於班主，使試演二週. 弗雷德初頗患之，以差利「槁顏猥形，悒悒寡歡兒也」「言行怯赧，無能演爲」. 而差利初至，演於科利瑟姆劇院，觀者皆大異之，遂遽立約. 差利所故演皆小角，至翌年始飾要角. 一九一〇年四月，飾小品喜劇《無畏吉米》主角，大得其濟，差利遂見於報端. 弗雷德擇之，使隨班謳蹈雜技喜劇部巡演北美. 差利雖年少，已爲領率，大感觀者. 或云：「見此之默劇伶人，其居至佳者一也. 」差利之飾《酩酊紈絝子》醉者，尤爲濟勝，觀者至許之. 演二十一月，歸英格蘭，時一九一二年六月也. 差利後自憶云：「歸後自覺悶然不樂，以厭平日鬱鬱無事故也. 」至十月復巡，方覺樂焉.
始涉影劇
差利再巡於北美六月，紐約行圖公司邀之入麾. 時公司拱心石工房，有伶曰弗雷德梅斯氏去，職遂闕. 有莊客嘗觀差利演，遂延之. 差利見拱心石所製之喜劇，以為「蠻行噪言之拙雜也」. 唯差利慕演於影戲，遂自解云：「餘皆不計，此或大新吾生. 」一九一三年七月，差利至公司，定薪酬週百五十美元. 十二月初之洛杉磯，一九一四年一月五日始演焉. 時東主馬克塞內特氏以差利年少不解事，差利亦不服影戲之攝，至一月自習製影，方悟. 差利首演影戲於獨輪影戲《竭力求生》，是戲映於二月二日. 差利惡之甚，而或評差利曰「此角如赤金和璧，於喜劇絕佳. 」後差利再演於《梅布爾奇窘記》，自擇戲服. 差利後自傳云：「吾時所擇，以牴觸爲要：肥衣而緊袴，狹冠而曳履⋯⋯飾矯髭於面，以若老大而不妨舉止耳. 初飾時，不解所演. 後著此服、加妝飾，方始悟. 至步台始演，已了悟耳. 所演之人，今乃誕生. 」差利所飾，即流兒也. 逾數日，演於影戲《威尼斯諸童賽禦》，後攝而早映，映於二月七日. 此觀者之初見流兒一角也. 差利每演於影劇，多以此角自許. 演時，多立議於戲，而導演皆不從. 後差利攝影戲十一，其十一曰《梅布爾乘車記》. 攝時，與導演梅布爾諾曼德氏生大爭釁，立約幾去，唯映影者多求差利所演者，塞內特竟未逐之. 差利後質美元千五百，以防所導失濟，許之導演. 差利初導之作曰《遇雨》，一九一四年五月四日佈，大濟. 後於拱心石幾所演咸導，以一週畢攝一戲. 差利後憶之，以爲演途至奮. 差利所導，大異拱心石昔所製之囂劇，所異在緩. 觀者愛之，擁躉雲眾. 十一月，初演於長卷影戲曰《蒂莉妄情記》，飾襯角. 是戲觀眾利豐，差利遂愈名. 期年，差利契約待續，要以周薪美金千金，塞內特不予之. 時芝加哥埃森內工房許以周薪美金千二百五十，加以定約美金萬金. 一九一四年十二月末，差利赴焉. 至，始召輪演班，所召皆常演者，曰萊奧懷特氏，曰巴德賈米森氏，曰帕迪梅瓜伊爾氏，曰比利阿姆斯特朗氏諸伶. 未幾，募女主角曰埃德娜普文斯氏. 普文斯時侍席於咖啡舖，以美形貌見募. 普文斯隨差利演途八載，計影劇三十五. 後與差利相私，至於一九一七年. 差利潛心製影，所製多爲己制. 至差利製影二《漫漫長夜》，中止一月，而製影三《魁首》. 自差利製影七，至差利去埃森內，皆有此歇. 差利始易流兒一角，亦於此時. 昔於拱心石，觀者或以「忌刻野蠻」非之.
觀世音菩薩
觀世音菩薩，略稱觀音，佛教菩薩也. 《法華經》曰：「苦惱眾生，一心稱名. 菩薩即時觀其音聲，皆得解脫，以是名觀世音. 」按觀世音像，世俗多作女|婦人. 胡石麟筆叢，王世貞之觀音本紀，皆謂古時無作婦人像者. 陔餘叢考據南北史駁之，蓋六朝時已然矣. 法華經普門品又曰：「眾生被困厄，無量苦逼身，觀音妙智力，能救世間苦. 」此特以名觀音菩薩者. 此菩薩與此土緣深，信仰最多，故救世之稱號，獨為觀音所特有.
分類:華夏神話 分類:西遊記
大韓民國大統領
歷任大韓民國大統領
{{Legend|#FFFFFF|中道者，無所屬|border=1px solid #AAAAAA}} {{Legend|#D2FF78|進步自由主義者|border=1px solid #AAAAAA}} {{Legend|#ADD8E6|保守自由主義者|border=1px solid #AAAAAA}}
瓦
埏泥造瓦，堀地二尺餘，擇取無沙粘土而為之. 百里之內，必產合用土色，供人居室之用. 凡民居瓦形皆四合分片. 先以圓桶為模骨，外畫四條界. 調踐熟泥，疊成高長方條. 然後用鐵線弦弓，線上空三分，以尺限定，向泥不平戛一片，似揭紙而起，周包圓桶之上. 待其稍幹脫模而出，自然裂為四片. 凡瓦大小，苦無定式，大者縱橫八、九寸，小者縮十之三. 室宇合溝中，則必需其大者，名曰溝瓦，能承受淫雨不溢漏也.
凡坯既成，乾燥之後，則推積窯中，燃薪舉火，或一晝夜，或二晝夜，視窑中多少為熄火久暫. 澆水轉鏽（音右），與造磚同法. 其垂於簷端者有滴水，下於脊沿者有雲瓦，瓦掩覆脊者有抱同，鎮脊兩頭者有鳥獸諸形象，皆人工逐一做成. 載於窯內，受水火而成器則一也.
若皇家宮殿所用. 大異於是. 其制為琉璃瓦者，或為板片，或為宛筒，以圓竹與斫木為模，逐片成造. 其土必取于太平府（舟運三千里方達京師，參沙之偽、雇役擄舡之憂，害不可極，即承天皇陵亦取於此. 無人議正）. 造成，先裝入琉璃窯內，每柴五千斤燒瓦百片. 取出，成色，以無名異、棕櫚毛等煎汁塗染成綠黛；赭石、松香、蒲草等塗染成黃. 再入別窯，減殺薪火，逼成琉璃寶色. 外省親王殿與仙佛宮觀間亦為之，但色料各有譬合，採取不必盡同. 民居則有禁也.
分類:建築
瓦格納之亂
瓦格納之亂，事發於二〇二三年. 蓋因往歲俄師侵烏，久攻不克，戰事失利，乃用瓦格納僱傭軍. 瓦格納部，軍士二萬五千餘，驍勇善戰，其頭目普里戈任，昔為俄國總統普京庖廚，引為心腹，乃糾亡命之徒，酬以重金，論功行賞，勝乎俄正規師也. 二〇二三年夏，東線膠著，烏軍反攻，瓦格納損傷慘重，國防部慮其調遣乏力，摩擦時有，欲統領之，遂令簽約，兼削權也. 普里戈任聞之，大怒，罵紹伊古之流昏聵無能，六月二十四日，起事，占羅斯托夫，發兵逼莫斯科，號曰清君側，劍拔弩張，將引內戰，俄國勢危矣. 克里姆林宮大驚，譴責莽夫亂國，按反恐論，必剿之，白俄得令，亦曉之義利，勸和調停. 明日，俄政府赦普里戈任，瓦格納退兵歸營，叛亂遂平.
顏杲卿
顏杲卿，瑯邪臨沂人. 世仕江左. 五代祖之推，北齊黃門侍郎、修文館學士. 齊亡入周，始家關內，遂為長安人焉. 曾伯祖師古，貞觀中秘書監，自有傳. 曾祖勤禮，崇文館學士. 祖甫，曹王侍讀. 父元孫，垂拱初登進士第，考功員外郎劉奇榜其詞策，文瑰俊拔，多士聳觀. 歷官長安尉、太子舍人、亳州刺史卒.
杲卿以廕受官，性剛直，有吏幹. 開元中，為魏州錄事參軍，振舉綱目，政稱第一. 天寶十四載，攝常山太守. 時安祿山為河北、河東采訪使，常山在其部內. 其年十一月，祿山舉范陽之兵詣闕. 十二月十二日，陷洛陽. 杲卿忠誠感發，懼賊遂寇潼關，即危宗社. 時從弟真卿為平原太守，初聞祿山逆謀，陰養死士，招懷豪右，為拒賊之計. 至是遣使告杲卿，相與起義兵，掎角斷賊歸路，以紓西寇之勢. 杲卿乃與長史袁履謙、前真定令賈深、前內丘丞張通幽等，謀開土門以背之. 時祿山遣蔣欽湊、高邈率眾五千守土門. 杲卿欲誅欽湊，開土門之路. 時欽湊軍隸常山郡，屬欽湊遣高邈往幽州未還，杲卿遣吏召欽湊至郡計事. 是月二十二日夜，欽湊至，舍之於傳舍. 會飲既醉，令袁履謙與參軍馮虔、縣尉李棲默、手力翟萬德等殺欽湊. 中夜，履謙以欽湊首見杲卿，相與垂泣，喜事交濟也. 是夜，稾城尉崔安石報高邈還至蒲城，即令馮虔、翟萬德與安石往圖之. 詰朝，高邈之騎從數人至稾城驛，安石皆殺之. 俄而邈至，安石紿之曰：「太守備酒樂於傳舍. 」邈方據廳下馬，馮虔等擒而縶之. 是日，賊將何千年自東都來趙郡，馮虔、萬德伏兵於醴泉驛，千年至，又擒之. 即日縛二賊將還郡. 杲卿遣子安平尉泉明及賈深、張通幽、翟萬德，函欽湊之首，械二賊，送於長安.
杲卿既斬賊將，收兵練卒，乃檄告河北郡縣，言朝廷以榮王為河北兵馬大元帥，哥舒翰為副，統眾三十萬，即出土門. 郡縣聞之，皆殺賊守將，遠近響應，時十五郡皆為國家所守. 時安祿山遣使傳李憕、盧奕之首徇河北. 至平原，真卿殺賊使，收藏憕等首. 清池尉賈載亦斬偽署景城守劉玄道，傳首於平原. 饒陽郡守盧全誠亦據郡舉兵，會於真卿. 時常山、平原二郡兵威大振. 祿山方自率眾而西，已至陜，聞河北有變而還，乃命史思明、蔡希德率眾渡河.
是日杲卿幼子誕、侄詡及袁履謙，皆被先截手足，何千年弟在傍，含血噴其面，因加割臠，路人見之流涕. 其年二月，李光弼、郭子儀之師自土門東下，復收常山郡. 杲卿、履謙等妻女數百人，繫之獄中，光弼破械出之，令行喪服，給遣周厚.
至德二年冬，廣平王收復兩京，史思明以河朔歸國. 時真卿為蒲州刺史，乃令泉明於河北求訪血屬. 杲卿妹先適故榆次令張景儋，妹女流落賊中，泉明一女亦落賊中，俱索購錢三萬. 泉明悉索所費，購姑女而還，比復納購，己女遂失. 而袁履謙已下，父之將吏妻子奴隸三百餘人，轉徙賊中，窮窘無告. 泉明悉以歸蒲州，真卿贍給久之，隨其所詣而資送之. 泉明求其父屍於東都，得其行刑者，言杲卿被害時，先斷一足，與履謙同坎瘞之. 及發瘞得屍，果無一足，即日與履謙之屍，各為一柩，扶護還長安. 初，履謙妻疑夫柩殮衣儉薄，發棺視之，一與杲卿等，履謙妻號踴感嘆，待之如父. 泉明之志行仁義如此.
乾元元年五月，詔曰：「故衛尉卿、兼御史中丞、恆州刺史顏杲卿，任彼專城，志梟狂虜，艱難之際，忠義在心. 憤群兇而慷慨，臨大節而奮發，遂擒元惡，成此茂勛. 屬胡虜憑陵，流毒方熾，孤城力屈，見陷寇仇，身歿名存，實彰忠烈. 夫仁者有勇，驗之於臨難；臣之報國，義存於捐軀. 嘉其死節之誠，未備飾終之禮，可贈太子太保. 」
東沙
東沙，中華民國高雄市之島也，亦曰東沙群島，位其市西南之南海中. 歐美曰普拉塔斯島.
塔列朗
塔列朗 者，本諱夏爾·莫里斯·德塔列朗-佩里戈爾，法蘭西巴黎人也. 生於西元一七五四年二月二日，殁於一八三八年五月十七日. 一八零六年，以外交大臣授貝內文托親王，後改塔列朗親王，故以塔列朗聞於世. 一八一四年，法皇拿破崙兵敗於萊比錫，俄遜位. 及路易十八踐祚，塔氏遂降之，復組閣會辦議和事務. 塔氏性狡，任智數，尤長於外交. 受命赴維也納會議，每與列強折衝樽俎，概不稍讓；議訂《巴黎條約》，使法蘭西得入「五國同盟」，頗挽時艱矣. 既歸，塔氏疏乞骸骨，路易命以親王銜休致.
孫小果
孫小果者，雲南昆明人也. 生於西曆一九七五年. 原名陳果，後隨母姓曰孫小果.
九四年，果與同黨強姦二女 ，見捕入獄. 母護子心切，托僚矯遲果誕辰二年. 庭審，果以年幼判處緩刑，保外就醫.
九七年冬，果攜徒毆褻少女，手段殘忍，無所不用其極. 緝拿歸案，同年二月，果獲死刑. 入獄後，以發明專利為托，得減刑. 西曆二〇一二年，刑滿釋放，果易其名為李林宸，混跡於春城酒肆營生. 多行不法之事也.
是年二月，孫氏伏誅.
據
分類:雲南省列傳
施氏食獅史
《施氏食獅史》 ，中華語言學者趙元任之同音異調著文遊戲也. 初，元任等行漢語拼音，民初有議「廢漢字論」，以漢字繁猥，應當拉丁化，夫元任著《施氏》、《煕戲犀》，以諷其所謬.
《施氏》書文言，若聞者從古音，耳熟能詳，或從今官話，詰屈聱牙，弗可盡詳其謂義，乃今「ㄕ」音所集也.
見
分類:中文
郭躬
郭躬，字仲孫，東漢廷尉，自潁川陽翟，即今河南禹州.
據
《後漢書》卷四十六 郭陳列傳第三十六
連江縣
連江縣在中國福建省，內擁岑巒，南據閩江，東薄臺海. 洎中原易鼎，蔣氏播臺，連江兩分. 共和國連江縣治鳳城，民國則南竿.
區劃
西岸，即中華人民共和國連江縣，所轄計有十六鎮、七鄉. 鎮：鳳城鎮、馬鼻鎮、丹陽鎮、東岱鎮、東湖鎮、官坂鎮、敖江鎮、浦口鎮、透堡鎮、黃岐鎮、曉沃鎮、筱埕鎮、琯頭鎮、坑園鎮、苔籙鎮、長龍鎮. 鄉：安凱鄉、潘渡鄉、蓼沿鄉、下宮鄉、江南鄉、馬祖鄉、小滄畲族鄉.
馬祖者，實爲中華民國連江縣領，下轄四鄉：南竿鄉、北竿鄉、莒光鄉、東引鄉；中華人民共和國之治所不及也.
高橋是清
高橋是清 者，子爵，日本武藏國江戶人. 生於嘉永七年九月十九日. 大正十年十一月，首揆原敬遇刺卒，是清遂以立憲政友會總裁拜相，兼領大藏省如故. 是清性機巧，熟諳貨殖之學，既柄政素以重互市、裁兵費為綱要，時號曰「東洋凱恩斯」. 昭和十一年二月廿六日，陸軍皇道派謀逆，分兵遣殺元老重臣，亦刺是清於自邸.
分類:明治列傳 分類:大正列傳 分類:昭和列傳
晉靖侯
晉靖侯，姬姓，諱宜臼，字喜父，周時晉第六君，晉厲侯之子.
靖侯十七年，周厲王暴虐不仁，周人逐其出鎬京，使周公與召公同執政，史曰「共和」. 十八年，靖侯薨，子釐侯立.
後世子孫
《尚友錄》及《元和姓纂》言，羊舌氏起於春秋時晉，晉靖侯之子伯僑有孫名突，晉獻公時封於羊舌邑，遂以羊舌為姓.
晉靖侯孫欒賓食於欒，為晉欒氏之祖. 又《通志·氏族略·以邑為氏》云，春秋時賓之邑在趙州，其地即在平棘西北十六里之古欒城，其子孫以邑為氏，始有欒氏. 故欒氏以欒賓為得姓始祖.
欒氏於晉為大族，欒枝嘗為下軍將，枝孫書嘗為晉正卿，至盈時，欒氏為范氏逐，除欒魴出奔宋外，欒氏族誅，欒家盡入公室.
引據
《史記·卷三十九·晉世家第九》
分類:晉公世家
滕耽
滕耽者，漢北海劇人，胤伯父也.
孫權為車騎將軍，拜耽右司馬，以寬厚稱，早卒，無嗣. 冑善屬文，權待以賓禮，軍國書疏，常令損益潤色之，亦不幸短命.
張扣扣
張扣扣者，陝西漢中人也，生於西曆一九八三年.
扣幼孤，年十三歲，目睹寡母喪於村霸王正軍之手. 王氏父子橫霸鄉里，勾連有司，王氏三子羈押數日後無罪開釋. 扣扣時年方幼，憶留侯先祖隱忍計，不動聲色.
越明年，扣扣年十八，入行伍以報國，勤習武技.
又數年，返鄉為遊民.
一八年二月，時母喪廿伍載. 扣扣早起上山祭母畢，返家午食已. 午正三刻，挾利刃至王氏宅，遇王氏及王氏二子，暴起捅之. 殺王氏及王氏長子於堂，追殺王氏三子於渠.
以仇人血祭母後，次日，自首於官府，舉世震驚.
神農
炎帝神農氏，姜姓，又號魁隗氏、連山氏、列山氏，別號朱襄. 母曰女登，有嬌氏之女，為少典妃. 感神龍而生炎帝，人身牛首，長於姜水，因以為姓. 火德王，故曰炎帝. 以火名官，始教耕，故號神農氏. 於是作蜡祭以赭鞭，鞭草木，始嘗百草，始有醫藥. 又作五弦之瑟，遂重八卦為六十四爻.
初都陳，後居曲阜. 立一百二十年，崩，葬長沙. 神農本起烈山，故左氏稱烈山氏之子曰柱，亦曰厲山氏.
引據
《史記·補三皇本紀》
分類:先三代本紀 分類:華夏神話
滕冑
滕冑者，漢北海劇人，胤父也.
以世擾亂，與兄滕耽渡江依劉繇.
冑善屬文，孫權待以賓禮，軍國書疏，常令損益潤色之. 但不幸短命.